Crna Gora: Zdravstvene vlasti predlažu da školski raspust bude produžen do 31. januara\nUčenici osnovne škole, ilustracija\nMinistarka zdravlja Crne Gore Jelena Borovinić Bojović saopštila je da je Institut za javno zdravlje, zbog trenutne epidemiološke situacije u zemlji, predložio Ministarstvu prosvete, nauke, sporta i mladih da školski raspust produži do 31. decembra.\n“U kontekstu aktuelnog epidemiološkog trenutka, razmotrili smo i uslove nastavka školske godine. Raspust će biti produžen sedam dana, tako da će školska godina, umjesto 24. januara početi 31. januara”, rekla je Borovinić Bojović novinarima, i dodala da će o ovom mjeri konačnu odluku donijeti Ministarstvo prosvjete, nauke, kulture i sporta.\nBorovinić Bojović je navela da će časovi trajati pola sata, uz obavezno nošenje zaštitnih maski u školskim prostorijama.\nPotpuno je evidento da su mjere koje smo imali pred Novu godinu dale odgovararajuće pozitivne rezultate, kazala je ministarka zdravlja.\n"Brojke koje imamo su takve kakve jesu ali i dalje nisu zabrinjavajuće, a zdravstveni sistem može da odgovori", rekla je Borovinić Bojović tokom predstavljanje novih epidemioloških mjera koje će važiti od sjutra do 19. januara.\nU tom periodu, kako je rekla, granice je moguće prelaziti uz ispunjen najmanje jedan od četiri uslova iz EU digitalne COVID potvrde.\nUslovi iz Kovid potvrde su da je osoba potpuno vakcinisana propisanim brojem doza vakcina i da od posljednje doze nije prošlo duže od šest mjeseci, da posjeduje negativan PCR test na ne stariji od 72 sata, ili negativan brzi antigenski test ne stariji od 48 sati.\nPored toga, vlasti za Kovid potvrdu traže dokaz da je osoba preboljela Kovid 19, te da je prošlo ne manje od deset dana i ne više od šest mjeseci od pozitivnog PCR ili brzog antigenskog testa.\n“Dodatno, omogućava se rad fitnes centrima i teretanama uz EU digitalnu COVID potvrdu i uslov da se za jednu osobu mora obezbijediti prostor od deset metara kvadratnih”, rekla je i dodala da su, prema novim mjerama, dozvoljene posjete advokatima i sudskim vještacima u obavljanju službene dužnosti uz posjedovanje EU digitalne Kovid potvrde.\nZbog naglog skoka broja zaraženih revizija epidemioloških mjera u Crnoj Gori\nDirektorica Kliničkog centra Crne Gore (KCCG), Ljiljana Radulović, saopštila je da se u posljednjih nekoliko dana bilježi porast hospitalizacija u Crnoj Gori, navodeći da je u crnogorskim bolnicama trenutno 512 Kovid pacijenata.\n"KCCG je, u saradnji sa IJZCG uradio analizu koja je pokazala da je 67 odsto životno ugroženih pacijenata u bolnici inficirano omikron sojem koronavirusa, a 33 odsto njih deltom”, rekla je, navodeći da su 90 odsto pacijenata koji su zaraženi delta sojem koronavirusa nevakcinisani.\nRadulović je navela da su “80 odsto pacijenata koji imaju Omikron nevakcinisani ili im je prošlo više od šest mjeseci od druge doze vakcine, pa se po standardima EU smatraju nevakcinisanima".\nOna je pozvala na oprez kada je u pitanju Omikron soj, navodeći da “uopšte nije naivan i ne smijemo ga uzimati zdravo za gotovo”, i pozvala sve koji imaju simptome da se odmah testira, zajedno sa svim kontaktima.\n“U ovom trenutku, van procesa rada u KCCG zbog korona virusa je 20 od oko 600 ljekara i 90 od oko 1.600 medicinskih tehničara koji su pozitivni na Kovid 19", rekla je direktorica KCCG.\nCrna Gora: Raste broj inficiranih, premašen jučerašnji rekord


Potpisan ugovor o pristupanju Evropskom dobrovoljnom penzijskom fondu - Istinito.com - Ne budi ovca!\nPočetna > BIH > Društvo > Potpisan ugovor o pristupanju Evropskom dobrovoljnom penzijskom fondu\nPotpisan ugovor o pristupanju Evropskom dobrovoljnom penzijskom fondu\n19. Jula 2019. Istinito419Leave a Comment on Potpisan ugovor o pristupanju Evropskom dobrovoljnom penzijskom fondu\n“Sve je veće interesovanje i broj građana koji pristupaju fondu – individualno ili putem penzijskih planova koje organizuju poslodavci. Republika Srpska, osim toga što prati trend ekonmski razvijenih zemalja u oblasti razvoja doborovljnih penzijskih sistema, pokazuje opredijeljenost za novi vid štednje – štednje za penziju”, istakao je Završnik na konferenciji za novinare u Banjaluci.\n“Veoma smo zahvalni što nam je Vlada Republike Srpske ukazala povjerenje i što smo potpisali sporazume sa sindikatima. Naša misija je da budemo partner od povjerenja, koji će na odgovoran način upravljati sredstvima do momenta isplate sačuvanog novca. Integritetom naših osnivača garantujemo da ćemo odgovorno čuvati i sa povjerenjem postupati danas da bismo kreirali bolje i sigurnije sutra. Biće sve teže da penzije budu isplaćivane samo iz prvog stuba osiguranja i zato je ovo važno”, naglasio je Završnik.\n“Danas mislimo za sutra. Potpisali smo ovaj dokument u želji da svaki zaposleni koji dobija platu iz budžeta Srpske potpiše individualno ovakav dokument i ima sigurnost u svom trećem dobu”, kaže Gnjatić, koji je i potpredsjednik Saveza sindikata Srpske.\n“Svako od njih će, ako to želi, potpisati ugovor sa Evropski doborvoljnim penzijskim fondom i imaće svaki mjesec od Vlade uplaćenih 20 KM, a taj iznos će moći da bude povećan u zavisnosti od mogućnosti pojedinca”, pojasnio je Gnjatić.\n“Doprinosi za penzijsko-invalidsko osiguranje koji se obračunavaju svakom radniku trenutno idu u tekuću potrošnju, odnosno za penzionere. Ovim potezom smo se opredijelili da svaki radnik od 1. januara 2020. godine, na osnovu uplate 20 KM koju će vršiti Vlada, imati ličnu penziju osim redovne penzije koju će ostvarivati iz Fonda za penzijsko-invalidsko osiguranje Republike Srpske”, rekao je Marić.\n“Svaki radnik će od 1. januara 2020. godine na dobrovoljnom osnovu moći da ima ličnu penziju”, naglasio je Marić.\nNjegovi osnivači su Penzijski rezervni fond Republike Srpske, Evropska banka za obnovu i razvoj i “Skupna pokojninska družba” iz Slovenije.\nTagged budžet dobrovoljni penzijski fond istinito penzije rs sinisa karan\nMamić mora ponovo u Sud BiH


Dešavanja „Od šaltera do klika-eUprava za građane“\nNeophodno je raditi na razvoju efikasnosti elektronskih usluga. Sada konačno imamo tri ključna preduslova za to: novu ličnu kartu, sistem za plaćanje administrativnih taksi i nacionalni sistem za identifikaciju\nOve godine podneto je 9204 zahtjeva za kaznenu evidenciju. Od toga je preko e-Uprave traženo 260, dok je preko automatske razmjene podataka realizovano 58894 upita. Razlog za ovo je što postojeće elektronske usluge nijesu potpune.\nRecimo, da biste dobili preko e-Uprave izvod iz kaznene evidencije, neophodno je da pođete do banke i uplatite taksu, pa da tu uplatnicu slikate i priložite uz elektronski zahtjev. Na kraju, opet dobijete izvod u papirnoj formi“ pojasnio je Generalni direktor Direktorata za IKT u Ministarstvu pravde Darko Kovačević.\nGovoreći na konferenciji „Od šaltera do klika – eUprava za građane“ Kovačević je naglasio da je neophodno raditi na razvoju efikasnosti elektronskih usluga. On je naveo da sada konačno imamo tri ključna preduslova za to: novu ličnu kartu, sistem za plaćanje administrativnih taksi i nacionalni sistem za identifikaciju.\nVažno je u ovom nizu pomenuti i novi portal pravosudje.me , koji je ipak malo više od sajta. Tu možete pronaći sve informacije iz tužilaštava i sudova. On u sebi ima ugrađenu automatsku komunikaciju sa informacionom sistemom sudstva tako da na njemu u svakom momentu možemo vidjeti termine zakazanih ročišta živih sudskih predmeta i možemo pronaći sve pravosnažne aninimizovane presude .\nKada je riječ o planovima koje Ministarstvo pravde ima, Kovačević je naveo da su ti planovi za naredni period podijeljeni u dva dijela.\nCilj na nivou Ministarstva pravde je da uvežemo naše sisteme sa sistemom za naplatu administrativnih taksi, tako da na kraju možemo da dobijemo potpuno automatizovan proces izdavanja izvoda – od podnošenja zahtjeva do naplate, objašnjava on.\nPlanovi na nivou pravosuđa, gdje Ministarstvo pravde kooordinira razvojem ISP-a (Informacioni sistem pravosudja) su uglavnom definisani u strateškom dokumentu koji pokriva oblast IKT-a u pravosuđu za period od 2021-2023, koji treba da bude usvojen u ovoj godini.\nOvim dokumentom je predviđeno je da se razvije sistem za eFile-ing, koji bi omogućavao strankama u postupku da pristupaju sudskim predmetima, prilažu elektronski potpisana dokumenta i plaćaju takse – online.\n„Naravno da bih volio da napomenem da sve ovo nije jednostavno i lako. Da bismo došli do toga da građanin Crne Gore može da preko interneta podnese tužbu nije dovoljno samo razviti sistem koji omogućava ovu funkcionalnost, mora se obezbijediti infrastruktura, mora se ulagati u bezbjednost, mora se prilagođavati legislativa.\nSam razvoj ovih informacionih sistema je prilično izazovan zadatak – poslovni procesi u pravosuđu važe za najkomplikovanije. Posebna pažnja se mora posvetiti implementaciji ovih rješenja, potrebno je obučiti veliki broj službenika za njihovo korišćenje.\nSvi ovi procesi su skupi i sa stanovišta novca i sa stanovišta utroška vremena, ali mi alternativu nemamo“ zaključuje Generalni direktor Direktorata za IKT u Ministarstvu pravde Darko Kovačević.\nPrethodni tekstNeodrživost (do)sadašnjeg modela razvoja\nSledeći tekstJalovište kose komunalci


Fudbal Zona Jug: Pčinja i Banjčani na vrhu | VRANJSKE\nFudbal Zona Jug: Pčinja i Banjčani na vrhu\n12.03.2020 12:48 » 12:48\nNa startu Zone "Jug" u 17. kolu šampionata pobede su zabeležili Pčinja iz Trgovišta i Morava u Vladičinom Hanu, dok su Vranjska Banja i Nebeski anđeli igrali nerešeno u gostima, pa su tim iz Trgovišta i Banjčani zadržali prvo, odnosno drugo mesto na tabeli u ovom rangu takmičenja.\nPčinja je u Orašju savladala domaću Budućnost sa 2:1 golovima Savića i Mitrovića i sa tri nova boda i dalje je vodeći tim Zone "Jug" sa 48 bodova.\nVranjska Banja je u Kuršumliji sa ekipom Polet 1980 iz Lapljeg sela na Kosovu i Metohiji igrala nerešeno 1:1, strelci su bili Lazić za domaće i Mihajlović za goste. Iako je Vranjska Banja bili bolji tim sa više izglednih prilika, rezultat je bio miroljubiv, pa su Banjčani i dalje drugi na tabeli sa 38 bodova.\nMorava je u Vladičinom Hanu visoko porazila ekipu Akademija 10 iz Prokuplja sa 8:1, najveći doprinos ubedljivoj pobedi dali su trostruki strelci Miloš i Marko Stanković. Posle ovog kola, Hančani su na desetoj poziciji na tabeli sa 21 bodom.\nTim Vojske Srbije Nebeski anđeli remizirali su u Čekminu sa istoimenim timom 1:1 i sa 31 bodom nalaze se na petom mestu na tabeli Zone "Jug".


Istražite 11 tržišta koja Danfoss snabdeva – pronađite inovativna rešenja i aplikacije | Danfoss\nTržišta koja snabdevamo – saznajte više na našoj globalnoj veb adresi\nDanfoss tehnologije unapređuju efikasnost u automobilskoj industriji, obezbeđuju bezbedan, brz, efikasan i udoban javni prevoz i osiguravaju da transport u hladnjačama bude efikasan uz očuvanje lanca hlađenja.\nZgrade – poslovna namena\nRešenja po meri za poslovne zgrade omogućavaju znatne uštede na energiji, emisijama i troškovima, i to bez žrtvovanja kvaliteta ili udobnosti.\nZgrade – stambena namena\nOstvarite bolji povraćaj investicije, manje ukupne troškove, veću udobnost i bolju bezbednost, kako u novogradnji, tako i u renoviranim zgradama.\nDanfoss je jedan od najiskusnijih autoriteta u svetu na polju daljinske energije i spremni smo da sarađujemo sa vama na projektima daljinskog grejanja ili hlađenja.\nOsigurajte stabilno i održivo upravljanje energijom i resursima u modernim društvima tako što ćete optimizovati farme vetrenjača, solarne PV parkove, tradicionalne elektrane sa fosilnim gorivima i rudarstvo – operacije iskopavanja minerala.\nPružamo rešenja za obradu, pakovanje, transport, skladištenje i hlađenje hrane jer nam je cilj da sprečimo kvarenje hrane širom sveta i smanjimo stvaranje otpada. Poboljšajte svoju konkurentnost pomoću pametnih i energetski efikasnih rešenja za ceo lanac hlađenja, od tora do tanjira.\nPošto broj ljudi u svetu neprestano raste, infrastruktura, proizvodnja i teška industrija moraju da budu sve veće i bolje. Danfoss rešenja mogu da vam pomognu da povećate pouzdanost, smanjite potrošnju električne energije i svedete emisije štetnih gasova na minimum.\nBrodogradnja i pomorska industrija\nOstvarite znatne prednosti u logistici, bezbednosti i efikasnosti u okviru pomorske industrije, uz svođenje emisija u luci na minimum. Možete da dobijete stručne savete, usluge i fleksibilna rešenja kompanije Danfoss i na palubi i na obali, za sva plovila, od kruzera do transportnih brodova.\nInženjeri kompanije Danfoss neprestano rade na unapređivanju mašina poput vaše. Od pogona i usmeravanja do radnih funkcija i upravljanja energijom, kompanija Danfoss radi na poboljšavanju performansi vaše mašine i smanjivanju vremena do plasiranja proizvoda na tržištu.\nHlađenje i uređaji za klimatizaciju\nDanfoss nudi najširi asortiman rešenja za hlađenje i klimatizaciju na svetu. Ova rešenja Vam omogućavaju da izgradite napredne sisteme koji su izuzetno pouzdani, optimizovano troše energiju i ne koštaju mnogo, a takođe ispunjavaju nove standarde u pogledu energije i performansi.\nČista i pitka voda je osnovni element civilizacije, ona je ključna u poljoprivredi i bitan faktor u raznim industrijama. Pošto se naša kompanija fokusira na optimizaciju energije i klimatska rešenja, izuzetno dobro poznajemo sve aplikacije i procese zasnovane na vodi, uključujući desalinizaciju, navodnjavanje i obradu otpadnih voda.


Predstavljena aplikacija za ekonomske integracije migranata u Dunavskoj regiji – Biznis.ba\nPredstavljena aplikacija za ekonomske integracije migranata u Dunavskoj regiji\nobjavljeno 04. okt 2018. u 13:06\nAgencija za rad i zapošljavanje BiH predstavila je danas u Sarajevu aplikaciju “Dunavski kompas” koja omogućava migrantima i drugim osobama da dođu do informacija iz oblasti rada, obrazovanja, zdravstva, poslovanja i svakodnevnog života u državama Dunavske regije.\nDirektor Agencije za rad i zapošljavanje Muamer Bandić rekao je da aplikacija obuhvata osam država – Austriju, Češku, Slovačku, Hrvatsku, Mađarsku, Njemačku, Sloveniju i Srbiju, te da je već objavljena na internet stranici Agencije.\n– U saradnji s Vijećem ministara BiH nastojat ćemo da i druge institucije preuzmu ovu aplikaciju kako bi što više migranata i građana dobilo informacije koje ona nudi – izjavio je Bandić.\nDodao je da svi bh. građani koji su zainteresovani za posao na međunarodnom tržištu tih država sada to mogu ostvariti a da ne budu prevareni, što je dosad bio slučaj.\nNa prezentaciji je istaknuto da aplikacija može poslužiti i studentima, ali i poslodavcima koji imaju namjeru da svoje poslovanje prošire u nekoj od navedenih zemalja.\nPrezentacija je organizovana u saradnji sa Informacijskom platformom Dunavskog regiona za ekonomske integracije migranata – DRIM projekt, a vodeći partner projekta je Slovenska akademija nauka i umjetnosti.


EU i SAD za jače uključenje Balkana u Evropu – Nadlanu.com\nEU i SAD za jače uključenje Balkana u Evropu\nBRISEL, 31. jula 2009. (Beta) - Evropska unija sprema novi "zamajac" za proceš ugrađivanja u članstvo zemalja Zapadnog Balkana i najesen bi trebalo da se iskazivanjem nove političke volje, a možda i novim instrumentima pridruživanja, jasno potvrdi da EU ne odustaje od tog cilja.\nKako su agenciji Beta preneli zvaničnici u Savetu ministara EU, Evropskoj komisiji i diplomate u Briselu, svi partneri u evropskoj dvadesetsedmorici smatraju da evropsku perspektivu Zapadnog Balkana treba ponovo istaći možda posebnom političkom deklaracijom ili zaključima Saveta ministara EU.\nTo snažno podržavaju i SAD, jer su u Vašingtonu ubeđeni da će to veoma doprineti stabilnosti celog Evrope.\nPrema diplomatskim izvorima, ranije se razmišljalo i o organizovanju novog susreta ministara EU i Zapadnog Balkana ("Solun 2"). Sada se izgleda neke zemlje, a najviše Italija, zalažu za sastanak najviših zvaničnika EU i SAD, na kojem bi se dodatno utanačilo i potvrdilo da je "neopozivo ugrađivanje Zapadnog Balkana u Evropu".


Jugović: Opština Pale će tokom ove godine realizovati značajne investicije - Akta.ba\n02.01.2019. 09:30 / Izvor: SRNA\nOpština Pale će tokom ove godine realizovati značajne investicije koje se odnose na izgradnju, rekonstrukciju putne i komunalne infrastrukture, te unapređenje sportskih sadržaja, izjavio je načelnik opštine Boško Jugović.\nJugović je na novogodišnjem prijemu istakao da će naredne dvije godine obilježiti investicioni ciklusi, kao što je početak izmještanja Toplane, izgradnja nove zgrade opštine, Muzeja Republike Srpske, sanacija fontane na trgu i mnogi drugi projekti.\n“Moramo da damo sve od sebe i da idemo naprijed”, poručio je Jogović.\nOn je podsjetio da su tokom ove godine, zahvaljujući Vladi Republike Srpske i Miloradu Dodiku, kupili imovinu fabrike “Famos” u iznosu 2.200.000 КM, čime su obezbijeđeni uslovi za dovođenje investitora.\n“Zahvaljujući kupovini `Famosa` obezbijeđeni su uslovi da izmjestimo Toplanu, a borićemo se u toku naredne godine da započnemo igradnju nove u krugu fabike, da bismo oslobodili 7.000 metara kvadratnih najkvalitetnijeg zemljišta u centru Pala”, rekao je Jugović.\nOn je dodao da se trenutno u krugu fabrike “Famos” nalazi i prva fabrika za proizvodnju LED rasvjete koja će zaposliti oko 25 radnika.\nJugović se osvrnuo i na ovu godinu, ističući da je bila veoma uspješna sa mnogo projekata, u kojoj je uloženo više od dva miliona КM u infrastrukturu.\nPrema njegovim riječima, to se odnosi na rekonstrukciju Romanijske ulice, koja je završena uz pomoć Vlade Srbije u iznosu od 500.000 evra, Ulicu Nikole Tesle, put prema Podvitezu, sanaciju gradske deponije, rekonstrukciju zgrade opštine, te niz frekventnih saobraćajnica na području opštine.\n“Кada sve analiziramo, opština Pale je u ovoj godini budžetom predvidjela 105.000 КM za podsticaje poljoprivredi i preduzetništvu, više od 60.000 КM za pronatalitetnu politiku. Za stipendije izdvajamo 100.000 КM, pomoć porodicama poginulih boraca i ratnih vojnih invalida oko 60.000 КM”, rekao je Jugović i dodao da grantovi iz budžeta dostižu iznos od 615.000 КM.\nOn je naveo da je obezbijeđeno oko 50.000 КM za završetak novoizgrađenog Hrama Svetog arhangela Gavrila.\nPredsjednik Skupštine opštine Pale Siniša Lasica rekao je da Pale napreduju i da će se u naredne dvije godine truditi da budu bolje.


Zvizdić: Granice na području zapadnog Balkana ne mogu se mijenjati\n"POGORŠAVA SE POLITIČKA STABILNOST"\nNjemačka kancelarka Angela Merkel i francuski predsjednik Emanuel Makron organizovali su u Berlinu sastanak na koji su pozvani predstavnici zemalja zapadnog Balkana, kao i Hrvatske, Slovenije, te Evropske komisije\n983 pregleda\t1 komentar(a)\nZvizdić sa Merkelovom i Makronom, Foto: Reuters\nPredsjedavajući Savjeta ministara BiH Denis Zvizdić izjavio je danas da sve države na Balkanu imaju međunarodno priznate granice i da to treba da ostane princip na području zapadnog Balkana.\n"Počinju se ponovo crtati neke nove granice, govori se o razmjeni teritorija na bazi etničkog principa, a mi znamo iz naše prošlosti do čega su dovele takve ideje, jer te ideje nijesu nove", rekao je Zvizdić poslije Samita o zapadnom Balkanu u Berlinu, prenijeli su mediji u BiH.\nNavodeći da su nekada o tim idejama govorili Vojislav Šešelj i Slobodan Milošević, on je ocijenio da je "pokušaj sprovođenja tih ideja u djelo rezultovao stotinama hiljada ubijenih ljudi, ogromnim zločinima, genocidom i iseljavanjem više miliona ljudi".\n"Zbog toga smo mi protiv crtanja granica na Balkanu. Sve države na Balkanu imaju međunarodno priznate granice, a nepovredivost međunarodno priznatih granica je bazno načelo Evropske unije, a mislim da to treba ostati i vladajući princip i model svih daljih aktivnosti kada govorimo o toj temi na području zapadnog Balkana", kazao je Zvizdić.\n"Razgovarali smo o ključnim temama vezanim za Bosnu i Hercegovinu i za Zapadni Balkan. One su uglavnom bile vezane za evropske integracije i berlinski proces, kao dva bitna procesa koja zaista nemaju alternativu kada je BiH u pitanju", naveo je Zvizdić.\nPrema njegovim riječima, vjerodostojna alternativa proširenja EU na Zapadni Balkan još je zajednički instrument koji omogućava reforme i saradnju u regionu.\nPredsjedavajući Savjeta ministara BiH dalje je ocijenio da se pogoršava politička stabilnost, kao i opšta stabilnost čitavog Balkana.\n"Činjenica je u nepoštovanju vladavine zakona, a to je neprihvatanje i aktivacija MAP-a (Akcioni plan za ulazak u NATO), za koji postoji zakonski konsenzus u BiH", istakao je Zvizdić.\nNavodeći da je vladavina prava bazno načelo na kojem počiva EU, on je istakao da BiH želi da ide putem evropskih integracija, što znači da mora prihvatiti vladavinu prava i početi da se ponaša u skladu s tim načelom.\n"Savjet ministara se nije formirao, ne zbog toga što treba podijeliti ministarstva, već upravo zbog činjenice što neko ne želi poštovati vladavinu zakona u BiH i ne želi aktivirati MAP, pravdajući to takozvanom vojnom neutralnošću, a u isto vrijeme se formira i naoružava više od hiljadu pripadnika rezervnog sastava policije RS", kazao je Zvizdić.\nPrema njegovim riječima, radi se o paradoksalnoj situaciji i vrijeme je to znaju svi u BiH, u regionu i u evropskim institucijama.\nNjemačka kancelarka Angela Merkel i francuski predsjednik Emanuel Makron organizovali su u Berlinu sastanak na koji su pozvani predstavnici zemalja zapadnog Balkana, kao i Hrvatske, Slovenije, te Evropske komisije.\nBosna i HercegovinaDenis ZvizdićBiHGraniceZapadni Balkan


ZAKON O JAVNIM NABAVKAMA STUPA NA SNAGU 1. APRILA 2013. GODINE: UPRAVA ZA JAVNE NABAVKE MOćI ćE DA PROVERAVA PLANOVE JAVNIH NABAVKI I DA POKREćE PREKRšAJNE POSTUPKE, A UVODE SE INTERNET PORTAL I INSTITUCIJA GRAđANSKOG SAVETNIKA\nNovi Zakon o javnim nabavkama koji počinje od sutra da se primenjuje, pojačaće kontrolu u tom sektoru, a Uprava za javne nabavke moći će da pokreće prekršajne postupke, najavio je direktor Uprave Predrag Jovanović. Prvi efekti primene novog zakona biće vidljivi na jesen, objašnjava Jovanović za Radio-televiziju Vojvodine.\nI dok je novi Zakon o javnim nabavkama još bio u proceduri, u poslednjih godinu dana, javne nabavke po hitnom postupku koje nemaju javnu objavu, gotovo su prepolovljene, a nepravilnosti u tim postupcima smanjene su za tri puta.\nU trećem kvartalu 2011. godine, javne nabavke po hitnom postupku raspisane su u vrednosti od dve milijarde i 752 miliona dinara, od čega je nepravilnost uočena u 35 odsto slučajeva, odnosno u sumi od oko 980 miliona 378 hiljada dinara. U istom periodu 2012. sume su daleko manje.\nSprovedeno je hitnih javnih nabavki u vrednosti od 711 miliona 977 hiljada evra, a nepravilnosti su uočene u 13 odsto slučajeva u vrednosti od 92 miliona dinara.\nPrema novom zakonu, Uprava za javne nabavke moći će da proverava planove javnih nabavki, da posmatra da li je došlo do odstupanja planiranog i realizovanog ali i da pokreće prekršajne postupke.\nPosebna novina, koja se odnosi na javnost postupka, je pokretanje internet portala javnih nabavki.\nNovi zakon takođe predviđa instituciju građanskog savetnika, koji će nadzirati javne nabavke preko milijardu dinara, što znači da je civilno društvo prvi put dobilo nadzornu ulogu u trošenju novca poreskih obveznika.


Maduro zamrznuo razgovore zbog američkih sankcija | Srpskacafe\nMaduro zamrznuo razgovore zbog američkih sankcija\nČetvrtak, 8.08.2019., 08:44 Četvrtak, 8.08.2019., 08:44\nVlasti Venecuele obustavile su razgovore sa opozicijom na Barbadosu, u kojima posreduje Norveška, kako bi izrazile protest povodom uvođenja američkih sankcija čiji je cilj da se predsjednik Nikolas Maduro povuče.\nSaopštilo je ovo Ministarstvo informisanja Venecuele.\nPredsjednik SAD Donald Tramp je početkom sedmice donio odluku o zamrzavanju imovine Venecuele u Americi i zabrani američkim državljanima da posluju sa administracijom te zemlje.\nVlada Venecuele objavila je da se njena delegacija povlači iz razgovora na Barbadosu, koji se vode s ciljem da se pronađe rješenje za političku krizu u Venecueli.\nVlasti su od maja pregovarale sa predstavnicima opozicije, koju predvodi Huan Gvaido.\nMinistarstvo informisanja navodi da je Gvaido, kao lider opozicione delegacije, slavio i promovisao američke sankcije, koje su štetne po nacionalni suverenitet.\nGvaido, koga je više od 50 država priznalo kao legitimnog lidera Venecuele, uključujući SAD, rekao je na jučerašnjem političkom skupu da su sankcije “kazna za one koji kradu i profitiraju od bijede”.\nGvaido se u januaru proglasio za privremenog predsjednika države i osporio izbornu pobjedu Madura, tvrdeći da je neregularna.


Čolaku: Razmisliti o privremenom ukidanju taksi, ako to SAD i EU zatraže | N1 Srbija\nČolaku: Razmisliti o privremenom ukidanju taksi, ako to SAD i EU zatraže\n27.12.2018. |11.24 |\nIzvor: Screenshot/ Kohavision\nSavetnik kosovskog predsednika Bekim Čolaku izjavio je da je uvođenje carinske dažbine od 100 odsto veoma dobra mera, ali da je međunarodna zajednica "pritegla Kosovo" zbog toga. Čolaku je rekao i da ukoliko SAD i EU traže od Kosova da ukine takse, onda, "zašto ne bi razmislili o privremenm ukidanju", prenosi Gazeta Express.\nGostujući u emisiji "Debata plus", izjavio je da nije dovoljno da kažete da ste spremni za dijalog, već su potrebne i konkretne akcije, kao i to da je međunarodna zajednica bila veoma glasna protiv takse na srpske proizvode, piše Gazeta, prenosi Kossev.\n"Ako SAD i EU kažu nama "molimo vas da imate razumevanja da se pitanje takse rešava u dijalogu", onda, ja smatram, da ukoliko vlada nastavlja sa dijalogom, zašto ne bi razmislila o privremenoj suspenziji ove mere pod uslovom da se dijalogu da mogućnost od dva ili tri meseca", rekao je Čolaku.\nIako smatra da je taksa na srpske proizvode veoma dobra mera, ipak je svestan da je međunarodna zajednica pritegla Kosovo zbog te odluke.\n"Kao delotvorna, politička, privremena poreska mera, bila je opravdana. Postigla je svoj cilj. Srbija je shvatila da je Kosovo nezavisno i suvereno i da može donositi nezavisne odluke", izjavio je Čolaku.\nBekim Čolaku Kosovo takse SAD Hašim Tači EU briselski dijalog\nDa li to znači da se polako sprema ukidanje taksi? Samo moraju to lepo da upakuju.\nOne su već ukinute jer roba kao da ide iz Srbije za Makedoniju "slučajno" biva istovarena na Kosovu i to "slučajno" kosovske vlasti ne primećuju.


Insajder | Lov na brze vozače u RS: Presretači ga ulovili na gasu od 167 km/h\nPodatak je ovo MUP-a RS, koji ističe da je od ukupnog broja evidentiranih prekršaja radarskim sistemom "Gatso", u direktnoj kontroli izdavanjem prekršajnog naloga sankcionisan 101 učesnik.\n"Na području Policijske uprave Banjaluka, na dionici puta rezervisanog za saobraćaj motornih vozila i autoputa E-661 (Banjaluka - Gradiška) , direktnom kontrolom sankcionisano je 19 učesnika, a najveća brzina od 167 kilometara na čas evidentirana je na putu rezervisanom za saobraćaj motornih vozila", rekla je Mirna Miljanović, načelnik Odjeljenje za odnose sa javnošću MUP-a RS.\n"Na toj dionici evidentrano je 128 prekršaja prekoračenja dopuštene brzine, a u direktnoj kontroli sankcionisano je osam učesnika. Na istoj dionici puta na ograničenju brzine od 80 kilometara na čas, evidentirana je najvećea brzina od 136 kilometara na čas", kaže Miljanovićeva.\n"Najveća brizna na ovom području je od 107 kilometara na čas izmjerena u ulici Mučenika Romanovih u Bijeljini na ograničenju od 50 kilometara na čas", rekla je Miljanovićeva.\n"MUP RS posvećeno radi na kontroli saobraćaja, te se ovi automobili svakodnevno nalaze na putu i zato je rezultat značajan broj prekršaja", rekao je Tešić.\n"Eksterna prekoračenja nam govore da imamo prostora još da djelujemo na naše vozače, tu se radi o nesavjesnim vozačima koji nisu svjesni rizika koje brzina nosi", rekao je Tešić.\n"Na putu Banjaluka-Prijedor otkad su pušteni presretači u funkciju se vozi dosta sporije, pa pojedini vozači iz opreza ili straha voze i dosta ispod ograničenja čime se stvaraju kolone i dolazi do preticanja što stvara kontraefekat i potencijalno opasne situacije", kaže ovaj Prijedorčanin.\nPredao se Nedeljko Dukić, osumnjičeni za napad na novinara Vladimira...


Italija danas obeležava dve godine od tragedije u Đenovi\nTanjug 14. avgusta 2020. 10:50\nĐENOVA – Italija danas obeležava dve godine od urušavanja mosta u Đenovi kada su poginule 43 osobe, tragedije za koju italijanski zvaničnici ističu da se ne sme ponoviti.\n„Ovakva tragedija ne sme da se ponovi. Učešće države (u kompaniji) Autostrade ide u tom pravcu, jer će doprineti većoj kontroli i bezbednosti“, izjavio je premijer Italije Đuzepe Konte u intervjuu za list La Stampa.\nU Đenovi će danas biti održan niz ceremonija u znak sećanja na 43 žrtve tragičnog urušavanja mosta u glavnom gradu italijanskog regiona Ligurija, uz prisustvo italijanskog premijera.\n„Đenova ne zaboravlja, ne sme biti zaboravljeno. To što se dogodilo je upozorenje za pronalaženje finansijskih, tehnoloških i ljudskih resursa kako bi naša instrastruktura bila ne samo najlepša, već i najbezbednija“, rekao je gradonačelnih Đenove Marko Buči.


RODA JLS, Dynamic Vip Pay – Sloboda, 90:70 – Lige Košarkaškog saveza Srbije\nDUŠAN PETROVIĆ TRENER KK DYNAMIC VIP PAY, Čestitao bih protivniku na fer i korektnoj borbi mi smo počeli utakmicu jako loše ni jedan dogovor iz svlačionice nismo preneli na teren njihova 2 glavna igrača nismo čuvali na način na koji smo se dogovorili i zato je rezultat na poluvremenu bio takav kakav jeste. Posle toga smo drugačije pristupili utakmici i skoncetrisali smo se na njihova 2 najbolja igrača broj 9 i 10 sačuvali smo ih kolektivnom odbranom i tako smo preokrenuli rezultat u naču korist.\nNIKOLA MIĆOVIĆ TRENER KK SLOBODA, Čestitam ekipi Dinamika na apsolutno zasluženoj pobedi nama se dešava iz utakmice u utakmicu da od na papiru jačih ekipa imamo dva različita lica da imamo jednu četvrtinu katastrofalno a prvo poluvreme smo igrali odlično sve što smo izdogovarali to smo uspeli da odradimo a onda neobjašnjiv pad u drugom poluvremenu. Mi se okrećemo sledećoj utakmici gde ćemo da jurimo pobedu. Poželeo bih ekipi Dinamika sreću u narednom periodu.\nLUKA AKSENTIJEVIĆ IGRAČ KK SLOBODA, Čestitao bih ekipi Dinamika na fer i korektnoj igri. Prvo poluvreme jako dobro otišli smo na odmor sa prednošću od 7 razlike, u drugom delu veliki pad, dekoncetracija, opuštanje i to je protivnik kaznio.


O nama – AKOKVO\nAgencija za kontrolu i obezbjeđenje kvaliteta visokog obrazovanja (AKOKVO) je vodeće državno tijelo za eksterno obezbjeđenje kvaliteta visokog obrazovanja osnovano 2017. godine Zakonom o visokom obrazovanju. Osnovna dužnost AKOKVO jeste da upravlja procesom evaluacije i sertifikacije ustanova visokog obrazovanja i studijskih programa u skladu sa Evropskim standardima i smjernicama za obezbjeđenje kvaliteta u Evropskom prostoru visokog obrazovanja- ESG. Istovremeno, AKOKVO zasniva svoj rad na sljedećim vrijednostima:\nTransparentnost – AKOKVO objavljuje pravila i kriterijume, kao i rezultate evaluacionih postupaka i istraživanja.\nNezavisnost – AKOKVO teži objektivnom i nezavisnom postupku donošenja odluka koje se tiču postupaka evaluacije studijskih programa i ustanova, ishoda evaluacija, kao i organizacionih pitanja.\nSaradnja – AKOKVO sarađuje, obučava i konsultuje ustanove visokog obrazovanja o primjeni Evropskih standarda i smjernica i sarađuje sa relevantnim evropskim organizacijama i registrima brinući o ispunjavanju uslova za članstvo.\nIntegritet – AKOKVO postupa sa integritetom sa fer, jednakim, objektivnim i profesionalnim odnosom i načinom prema svim zainteresovanim stranama.\nObezbjeđenje kvaliteta visokog obrazovanja kroz procese akreditacije započeto je pristupanjem Crne Gore Evropskom prostoru visokog obrazovanja 2003.godine i obavezom ispunjavanja Evropskih standarda i smjernica 2010. godine.\nDo osnivanja Agencije, postupak akreditacije je sprovodilo Ministarstvo nadležno za poslove prosvjete, a odluku o akreditaciji, odnosno reakreditaciji je donosio Savjet za visoko obrazovanje kojeg su činili renomirani akademski stručnjaci iz Crne Gore.\nAKOKVO je osnovana u novembru 2017. godine Odlukom Vlade Crne Gore. U punom kapacitetu Agencija je svoj rad započela u septembru 2018. godine. Osim preuzimanja postupaka akreditacije i reakreditacije, Agencija je u sklopu svojih nadležnosti dobila i istraživanje u oblasti obezbjeđenja kvaliteta, kao i politika visokog obrazovanja. Agencija, takođe, sarađuje sa medjunarodnim organizacijama i asocijacijama iz oblasti obezbjeđenja kvaliteta visokog obrazovanja, kao i respektivnim regionalnim i međunarodnim agencijama.\nAgencija je odgovorna za kontrolu kvaliteta visokog obrazovanja u Crnoj Gori. Kontrolu kvaliteta Agencija vrši kroz eksternu evaluaciju, i to postupcima akreditacije studijskih programa, reakreditacijom ustanova visokog obrazovanja i akreditacijom programa cjeloživotnog učenja. Takođe, Agencija vrši periodične kontrole tokom akreditacionog, odnosno reakreditacionog perioda na zahtjev Ministarstva ili ustanove. Standardi i kriterijumi za postupke evaluacije se zasnivaju na Evropskim standardima i smjernicama. U tom smislu, Agencija teži potpunoj primjeni ESG-a u postupcima eksterne evaluacije i u svom radu.\nObezbjeđenje kvaliteta i istraživanje\nAgencija teži da svoj rad dosljedno uskladi sa Evropskim standardima i smjernicama za obezbjeđenje kvaliteta. Ta primjena se ogleda prioritetno kroz strateški pristup u razvoju visokog obrazovanja i njegov zakonski okvir. Na putu ispunjavanja evropskih standarda Agencija jača svoje kapacitete, dajući poseban značaj ulozi stejkholdera sistema visokog obrazovanja. Bolja usaglašenost sa ESG znači veći kredibilitet sistema i ispunjavanje preduslova za članstvo u Evropsku agenciju za obezbjeđenje kvaliteta (ENQA) i registrovanje u Evropskom registru obezbjeđenja kvaliteta visokog obrazovanja (EQAR). Tim članstvom, odnosno registrovanjem crnogorska Agencija ubrzava procese mobilnosti, internacionalizacije i prepoznavanja crnogorskih diploma. Istraživanjem u oblasti politika obezbjeđenja kvaliteta i uopšte visokog obrazovanja, Agencija utiče na unaprjeđenje sistema.


Australijan open umalo otkazan, krivicu hteli da svale na Đokovića?! - 12.01.2021, Sputnik Srbija\nIako je od Adrija tura prošlo više od šest meseci, strani mediji ne prestaju da ističu negativnu stranu tog turnira. 12.01.2021, Sputnik Srbija\n10:04 12.01.2021 (Osveženo: 10:14 12.01.2021)\n© Sputnik / Dejan SimićAdrija tur u Beogradu\nNovak Đoković je sredinom godine organizovao Adrija tur, koji je trebalo da se održi u Srbiji, Hrvatskoj, Crnoj Gori i Bosni i Hercegovini.\n11 Januar 2021, 16:53\nNovaku nije pomoglo ni to što je korona manje-više potpuno zaboravljena tokom turnira, pa je na Dorćolu tokom tri dana bilo po oko pet hiljada ljudi dnevno.\n„Ne bih mnogo o tome jer je to već gotova stvar, ali ukratko – jedna dobra namera i ideja koja je na neki način loše završila. Mislim da je to dovoljno reći“, savršeno je opisao ono što se desilo Dušan Lajović u nedavnom intervjuu za Sputnjik.\nIpak, deluje da je Novakov Adrija tur ostavio veće posledice na svetski tenis nego što to deluje iz oka posmatrača. Ili, barem, mediji tako misle.\nBritanski „Tajms“ tvrdi da su građani Melburna, gde će se održati prvi Grend slem sezone Australijan open, uplašeni zbog dolaska velikog broja ljudi u njihovo „dvorište“.\nI dok to tvrdi, nekako uspeva da pokuša da krivicu svali na Novaka Đokovića.\nMelburn očekuje dolazak od oko 1.270 ljudi za 48 sati narednog vikenda, kada će većina tenisera i teniserki koji planiraju da učestvuju na AO otpočeti obavezan dvonedeljni karantin.\nNi taj karantin, piše „Tajms“, nije dovoljno uverenje meštanima Melburna da će sve oko jednog ogromnog takmičenja kakvo je Australijan open proći bez ikakvih problema.\nTokom održavanja Adrija tura, igrači su viđeni kako se provode u noćnim izlascima i restoranima, te tokom dana slikaju sa decom i ponašaju najnormalnije.\nTo se nije dopalo vladi zemlje koja je u državi Viktoriji uspela da sprovede striktni tromesečni karantin, posle kojeg je doživela 61 dan bez ijednog slučaja zaraze.\nIako deluje da su čelnici turnira postavili veoma striktna pravila, prema kojima su šanse širenja zaraze svedene na minimum minimuma, to ne znači da problema uopšte neće biti.\nPored problema Adrija tura, vladi Australije je nedoumicu stvorilo i ponašanje Sema Kverija, koji je krajem prošle godine prekršio pravila o karantinu i tokom noći privatnim avionom izbegao iz Rusije.\nNjih je zabrinulo to što se ni Kveri, ali ni teniseri sa Adrija tura kao što su Saša Zverev, Dominik Tim i Grigor Dimitrov, nisu ponašali odgovorno, a u centru problema bio je i Srbin, na kojem je uvek veća odgovornost nego na ostalima, što zbog pozicije u političkom delu tenisa, što zbog uticaja...\nTo je dovelo u pitanje mogućnost tenisera da poštuju nova, veoma striktna pravila i time im olakšaju odluku.\nNa kraju su Australijanci ipak odlučili da održe turnir, koji počinje 8. februara, ali će kazne biti drakonske.\nKo napusti karantin bez dozvole biće kažnjen sa 19.000 dolara i potencijalno krivično gonjen.\nTakođe, moguće kazne su diskvalifikacija, gubitak nagradnog fonda, produženi karantin, hapšenje, pa čak i deportacija zbog kojeg bi ulazak u Australiju tokom narednih nekoliko godina bio doveden u pitanje.\n© AP Photo / Ng Han GuanSrpski teniser Novak Đoković sa navijačima u Melburnu, na Australijan openu\nSrpski teniser Novak Đoković sa navijačima u Melburnu, na Australijan openu\nMožda i najrigoroznije pravilo kaže da će svako kršenje pravila nekog od ljudi iz tima koji igrač povede sa sobom biti smatranom krešenjem pravila od strane igrača.\nIgrači će putovati u Melburn, odnosno Adelejd gde bi trebalo da nastane drugi „mehur“, nekim od 18 čarter letova iz Abu Dabija, Antalije, Dohe, Dubaija, Los Anđelesa, Majamija ili Singapura.\n7 Januar 2021, 17:14\nPo dolasku će ih dočekati policija, te će do hotela biti prevezeni posebnim autobusima, a onda će 14 dana provesti u karantinu sa vrlo malo „lufta“.\nIgračima će biti dozvoljeno da iz soba izađu na po pet sati dnevno, i to samo kako bi trenirali, a upravo je zbog toga Rodžer Federer odustao od dolaska.\nSpekuliše se da će cela ova sigurnosna operacija Australijan open koštati više od 35 miliona dolara, a finansijski trošak postaje još veći kada se uzme u obzir da će kapacitet tribina biti popunjen za, u najboljem slučaju, 75 odsto maksimalnog.\n► Troicki ekskluzivno za Sputnjik: Nisam došao kao „vanzemaljac“


јануар 5th, 2016 (0)\nBEČ, Austrijanci su protekle godine ostvarili znatne uštede prilikom kupovine goriva, pošto je cijena bila na nivou iz 2009. godine.\nSTANARI, Termoelektrana Stanari započela je prvu sinhronizaciju sa energetskom mrežom BiH, koja je protekla bez problema, rečeno je Srni iz EFT grupe.\nGACKO, Termoelektrana /TE/ Gacko u 2015. godini proizvela je 1.546,38 gigavat-sati električne energije, što je četvrta proizvodnja u istoriji rada ovog giganta, rekao je izvršni direktor za proizvodnju električne energije i razvoj ovog preduzeća Borivoje Vujičić.\nјануар 4th, 2016 (0)\nSINGAPUR, Cijene nafte na azijskom tržištu jutros su u porastu jer je jedan od najvećih proizvođača crnog zlata Saudijska Arabija prekinula diplomatske odnose sa Iranom poslije pogubljenja šiitskog sveštenika Šeika Nimr al Nimra.\nјануар 2nd, 2016 (0)\nLONDON, Cijene nafte potonule su u 2015. godini za više od 35 odsto pod pritiskom utrke proizvođača na Bliskom istoku i u SAD-u za globalnim tržišnim udjelom, čime je nastao dosad nezabilježen višak u ponudi, koji će se nastaviti ...


EU će pomoći uzgajivačima svinja ugroženim ruskim embargom - 22.02.2015, Sputnik Srbija\nEU će pomoći uzgajivačima svinja ugroženim ruskim embargom\nEvropski komesar za poljoprivredu Fil Hogan izjavio je danas u Parizu da će uskoro biti uspostavljen sistem pomoći uzgajivačima ugroženim prošlogodišnjim uvođenjem... 22.02.2015, Sputnik Srbija\nvesti, rusija, evropa, ekonomija, svet, evropska unija (eu)\n20:15 22.02.2015 (Osveženo: 16:38 24.05.2017)\n© Sputnik / Dmitrij Korobejnikov / Uđi u foto-galerijuSvinje\nEvropski komesar za poljoprivredu Fil Hogan izjavio je danas u Parizu da će uskoro biti uspostavljen sistem pomoći uzgajivačima ugroženim prošlogodišnjim uvođenjem ruskog embarga na uvoz svinjetine iz zemalja Evropske unije, prenosi agencija Beta.\nHogan je rekao da će taj predlog podrške biti razmotren u utorak na sastanku Komiteta regiona u Briselu.\nPo njegovim rečima, Evropska unija planira da pomogne uzgajivačima koji su pretrpeli štetu zbog ruske zabrane. Unija će finansirati buduće skladištenje njihovih proizvoda, jer je to njima skupo.\nTakva mera će omogućiti i da se smanjenjem ponude na tržištu zaustavi pad cene svinjetine, a finansijska situacija uzgajivača popravi.\nRusija je početkom 2014. godine uvela zabranu uvoza evropske svinjetine, navodeći kao razlog pojavu svinjske kuge u Litvaniji i Poljskoj, a Unija je zbog toga tužila Rusiju Svetskoj trgovinskoj organizaciji.\nPomoć privatnim skladištima omogućena je prvo za mleko u prahu i sir, pošto je Moskva avgusta 2014. uvela embrgo na prehrambene proizvode iz Evropske unije, kao odgovor na evropske sankcije Rusiji zbog ukrajinske krize.\nTa pomoć je kasnije ukinuta zbog neopravdanih zahteva nekih proizvođača.\nHogan je rekao da će Brisel prihvatiti i francuski predlog za pomoć proizvođačima kukuruza u zaštiti kukuruznih polja.


Uvećan budžet za kulturu - Kazaljka\nNaslovna/Kultura/Uvećan budžet za kulturu\nkazaljka Send an email 15.12.2020.\nBEOGRAD – Ministarka kulture i informisanja Maja Gojković istakla je, prilikom otvaranja konferencije „Svet u 2021“, da u ovim teškim vremenima, više nego ikada pre, shvatamo da je kultura vrednost koju moramo da sačuvamo.\nGojković je poručila da kultura nije i ne sme biti skrajnuta, dodajući da sredstva planirana za narednu godinu za tu oblast ne samo da nisu umanjena, već su, naprotiv, povećana, što potvrđuje da je prepoznat značaj kulture.\nOna je ukazala na to da je kriza izazvana pandemijom koronavirusa bacila novo svetlo i na kulturu i na informisanje i stavila ih pred nove izazove.\nKultura je pokazala želju da se bori, ali i veliku odgovornost. I kod nas, kao i širom sveta, ne samo da je svoje sadržaje u kratkom roku prilagodila novoj situaciji, za koju se niko nije mogao spremiti, već je uspela da pruži građanima kulturne sadržaje, napomenula je Gojković.\nPrema njenim rečima, ovo prilagođavanje zahtevalo je ne samo drugačiji pristup oblicima umetničkog stvaralaštva i tradicije, kao što su virtuelne ture, koncerti i izložbe, već i stvaranje senzibiliteta i navika publike prema ovakvim novim sadržajima.\nOna je rekla da se informisanje u prethodnom periodu globalno menjalo i pratilo trendove brzih promena u svetu, a jedna od posledica ovih promena, koja je posebno vidljiva u kriznim vremenima, jeste jačanje značaja medija u oblikovanju i doživljaju stvarnosti.\nRekao je Alfred Hičkok…\nKonkurs “Aladin Lukač” za mlade pesnike


DAČIĆ: "Da rešimo šta sa Rusima u Nišu ili da gasimo centar" - Niške vesti\nDAČIĆ: „Da rešimo šta sa Rusima u Nišu ili da gasimo centar“\nAutor: Blic / Tanjug u Biznis 5. maja 2017.\nPrvi potpredsednik Vlade Srbije Ivica Dacic najavio je da će sledeće nedelje pokrenuti inicijativu kod premijera Aleksandra Vučića za rešavanje diplomatskog statusa Srpsko-ruskog humanitarnog centra u Nišu\nIvica Dačić na mitingu u Nišu; Foto: niskevesti.info\nTo pitanje mora da se reši, ovako ili onako. Ja imam posebnu odgovornost, jer smo Sergej Šojgu i ja oformili taj centar – rekao je Dačić za današnju „Politiku“.\n– Zapadne zemlje imaju primedbe, iako su oni to isto, a i više od toga, dobili sporazumima sa Srbijom – rekao je Dačić.\nŠef diplomatije je podsetio da je bivši predsednik Boris Tadić sa tadašnjom državnom sekretarkom Kondolizom Rajs 2006. godine potpisao Sporazum o zašiti statusa i pristupu korišćenja infrastrukture u Srbiji u kom se kaže da će status osoblja SAD (oružane snage i civilno osoblje Ministarstva odbrane) biti ekvivalentan statusu administrativnog i tehnickog osoblja ambasade SAD.\n– Šta je onda problem sa centrom u Nišu, koji čak nije ni vojni nego civlini i humanitarni i to zajednički srpsko-ruski? U predlogu sporazuma stoji gotovo ista formulacija – rekao je on i upitao da li je problem što je Rusija u pitanju.\nDačić ukazuje da ovo već treću godinu izaziva smetnje u funkcionisanju centra u Nišu budući da Rusija ne izdvaja sredstva koja je namenila, jer nije rešen status.\n– Ovo pitanje se mora rešiti ili centar ugasiti. Srbija mora da gleda svoj interes, ako već ima bilateralne sporazume sa drugim zemljama, onda treba da ima sa Rusijom – zaključio je Dačić.\nIvica Dačić Nis Srpsko-ruski humanitarni centar\t2017-05-05\nBlic / Tanjug


Naslovna - Kalendar manifestacija - FoodArt festival\nTermin: 20-01-2018 - 21-01-2018 / Januar\nTreći po redu FoodArt festival, održaće se od 17. do 18. januara 2015. godine, u atrijumu tržnog centra Delta City.\nPored ostalog, program ove gastronomske manifestacije obuhvatiće: degustacije najkvalitetnijih sireva, vina, pršuta i drugih delikatesa, kao i radionice karvinga, sugar art-a i molekularne gastroniomije.\nNajpoznatiji karving i sugar art majstori iz Asocijacije karving majstora Srbije, pokazaće posetiocima manifestacije kako da voća (lubenice, jabuke, dinje...), povrća ali i šećera naprave prava umetnička dela.\nProgramom je predviđeno i da predstavnici Udruženja somelijera Srbije sve zainteresovane upoznatju sa pravilima uparivanja hrane i vina, sireva i vina, ali i drugim značajnim temama u vezi sa vinom.\nTehnike molekularne gastronomije, kao discipline koja proučava hemijske i fizičke procese koji se događaju prilikom kuvanja, predstaviće hemičari, fizičari, inženjeri i drugi članovi Asocijacije molekularne gastronomije Srbije.\nPosetioci tržnog centra Delta City biće u prilici da degustiraju i uživaju u izloženoj hrani i piću.\nZa sve zainteresovane, predviđena je i mogućnost učešća u brojnim radionicama.


Referentna kamatna stopa smanjena na nivo od 8 odsto | PROPISI.NET | Svi propisi Republike Srbije online\nNaslovna Finansije Referentna kamatna stopa smanjena na nivo od 8 odsto\nReferentna kamatna stopa smanjena na nivo od 8 odsto\nIzvršni odbor Narodne banke Srbije je na sednici od 13. 11. 2014. godine odlučio da referentnu kamatnu stopu smanji za 0,5 procentnih poena i ona sada iznosi 8 odsto.\nPri donošenju odluke o smanjenju referentne kamatne stope, Izvršni odbor je imao u vidu da se međugodišnja inflacija od marta ove godine kreće ispod donje granice dozvoljenog odstupanja od cilja, što će se nastaviti i u narednom periodu budući da će većina faktora i dalje delovati dezinflatorno.\nTakvom kretanju inflacije doprineli su faktori s privremenim uticajem, pre svega neočekivano nizak rast regulisanih cena i primarnih proizvoda na svetskom i domaćem tržištu. Faktori s trajnim uticajem, poput agregatne tražnje, u narednom periodu imaće dodatno pojačano dezinflatorno dejstvo po osnovu smanjenja plata u javnom sektoru i penzija, ocenio je Izvršni odbor.\nIzvršni odbor očekuje da će započeto sprovođenje mera fiskalne konsolidacije i strukturnih reformi umanjiti negativan uticaj spoljnih faktora koji proističe iz neizvesnosti u pogledu monetarne politike vodećih svetskih ekonomija. Očekivano sklapanje aranžmana s Međunarodnim monetarnim fondom predstavljaće dodatnu potvrdu kredibiliteta ekonomske politike.\nPrema odredbama Zakona o zateznoj kamati („Sl. glasnik RS“, broj 19/2012), na iznos duga koji glasi u dinarima, stopa zatezne kamate utvrđuje se na godišnjem nivou, u visini referentne kamatne stope Narodne banke Srbije uvećane za osam procentnih poena (član 3. Zakona). Na osnovu ove odredbe i smanjenog iznosa referentne kamatne stope, zatezna kamata je utvrđena u visini od 16,0% (8,0 + 8,0). Kretanje zatezne kamate u toku 2014. dato je u narednoj tabeli:\nod 13. 6. 2014. do 13. 11. 2014.\nod 14. 11. 2014.\nNa osnovu ovih odredaba i postojećeg, novog iznosa referentne kamatne stope od 8,0%, kretanje pomenutih kamatnih stopa dato je u narednoj tabeli:\nod 12. 6. 2014. do 12. 11. 2014.\nod 13. 11. 2014.\nNaredna sednica Izvršnog odbora na kojoj će se odlučivati o referentnoj kamatnoj stopi biće održana 11. decembra 2014. godine.


Dipeš Mod 19. maja na beogradskom Ušću - Kragujevac online - Sve o gradu na jednom mestu\nTrenutno se nalazite na strani: Slobodno vreme Zabava Zvezde i tračevi Dipeš Mod 19. maja na beogradskom Ušću\n"Upravo pravimo listu pesma koje ćemo svirati u Beogradu i njih svakodnevno vežbamo. Nažalost, neću vam odati koje pesme ćemo svirati, ali garantujem da će numere zvučati odlično", rekao je Flečer i dodao da se raduje dolasku u Beograd gde je već samostalno nastupao kao DJ.\n"Bili smo zaista razočarani kada smo morali da otkažemo koncert u Beogradu, ali i druge koncerte sa te turneje. Bend se nalazio u zaista stresnoj, uznemirujućoj situaciji. Želeli smo da se na nekoj drugoj turneji vratimo u mesta gde smo otkazali koncerte, a sada je izuzetna prilika za to. Nadam se da će fanovi biti strpljivi a ja im obećavam odličan koncert", rekao je Flečer Beti.\nDipeš mod će 19. maja u Beogradu predstaviti svoj novi, trinaesti po redu album, Delta M a c h i n e, za koji je Flečer rekao da je nastao najviše pod uticajem bluz i elektro muzike.\n"Sam naziv Delta mašin najbolje opisuje muziku na tom albumu, a to je mesavina bluza i elektronike. Neke pesme su nastale više pod uticajem bluza a druge pod uticajem elektronske muzike tako da se svaka pesma mora posmatrati individualno, ponaosob. Ukupni zvuk je miks ta dva pravca", naglasio je Flečer.\nBend je do sada objavio nekoliko singlova sa novog albuma Delta m a c h i n e, a Flečer je rekao da još uvek ne može da se odluči koje su mu pesme favoriti.\nPrema njegovim rečima, uprkos činjenici da bend radi na albumu više od godinu dana, i dalje uživaju u svim pesmama i kako je dodao, za sada nema naznaka da će im izvodjenje numera sa ovog albuma uskoro dosaditi.


Leskovčani najbolji na „Vlasinskoj somovijadi“ - JUGPRESS\nUkupni pobednik sportsko-turističke manifestacije „Vlasinska somovijada“, koja je održana pored vidikovca „Hadži Zamfira“ na Vlasinskom jezeru je ekipa Leskovca u sastavu Igor, Vladan i Nenad Arsić.\nPobednički pehar su osvojili pošto su iz jezera izvukli soma teškog 30 kilograma.\nNakon prijema pehara Igor Arsić je rekao da je izuzetno zadovoljan što je pobednik ovogodišnjeg takmičenja na Vlasini.\n„S obzirom da je konkurencija bila jaka, učestvovalo je 30 ekipa, pobedu nisam očekivao. Izuzetno sam zadovoljan organizacijom takmičenja“, rekao je Arsić.\nDrugo mesto su, takođe, osvojili takmičari iz Leskovca, Slađan Đorđević, sa Vojislavom i Ivanom Cekićem, koji su ulovili četiri soma ukupne težine 21 kg i 220 grama.\nTreće plasirana ekipa je iz Niša u sastavu Nebojša i Vojislav Mihajlović i Novica Milenković. Oni su ulovili soma od 4,5 kg.\n„U potpunosti smo zadovoljni ovogodišnjom manifestacijom i ukupnim ulovom od šest somova teških preko 60 kilograma. Učestvovalo je 90 takmičara iz Srbije, Makedonije i Bugarske“, kaže u ime organizatora Novica Stankovič, šef Službe Predela izuzetnih odlika „Vlasina“.\nUz finansijsku pomoć kompanije „Coca cola“, ovogodišnje takmičenje organizovali su Klub sportskih ribolovaca „Vlasinsko jezero – Pastrmka“ i Direkcija za građevinsko zemljište i puteve iz Surdulice.


BBC protiv autobiografije Stiga – vozača emisije Top Gear – Nadlanu.com\nBBC protiv autobiografije Stiga – vozača emisije Top Gear\nLONDON, 19. avgusta 2010. (Beta) – Britanska televizija Bi-Bi-Si zapretila je da će tužiti tajanstvenog vozača njene popularne serije o automobilima "Top Gear", Stiga, kako bi ga sprečila da objavi autobiografiju i otkrije svoj identitet.\nLONDON, 19. avgusta 2010. (Beta) – Britanska televizija Bi-Bi-Si zapretila je da će tužiti tajanstvenog vozača njene popularne serije o automobilima “Top Gear”, Stiga, kako bi ga sprečila da objavi autobiografiju i otkrije svoj identitet.\nStig, u svim emisijama odeven u specijalno odelo i sa kacigom koja skriva njegov identitet, želi da napiše knjigu ali se Bi-Bi-Si tome protivi u želji da sačuva anonimnost vozača, objavio je u četvrtak dnevnik Gardijan. Advokati Bi-Bi-Sija tvrde da je Stig pod ugovorom i da ne sme da otkrije svoj identitet.\nStig, koji je doprineo da emisija “Top Gear” kanala Bi-Bi-Si 2 postane jedna od najgledanijih, u svakoj epizodi učestvuje u probnim vožnjama i obučava slavne ličnosti na stazi za autotrke.


JP "Grijanje" Zenica: "ArcelorMittal" raskinuo ugovor, završavaju sezonu grijanja\nJP “Grijanje” Zenica: “ArcelorMittal” raskinuo ugovor, završavaju sezonu grijanja\nNa e-mail adresu našeg medija stiglo je saopštenje za javnost od JP “Grijanje” Zenica koje prenosimo u cijelosti.\n– Javno preduzeće “Grijanje” Zenica obavještava sve korisnike daljinskog zagrijavanja kako je grijna sezona 2021/2022. godina završena danas, odlukom kompanije “ArcelorMittal”.\n– Jutros smo obaviješteni od strane generalnog direktora “ArcelorMittala” Zenica Nikhil Mehte da su prisiljeni prekinuti isporuku toplotne energije i time završiti sezonu grijanja. Naime, u poruci se navodi kako je neophodno da krenu sa remontom pogona, zbog čega su danas prisiljeni prekinuti isporuku toplotne energije za grijanje grada i tako završiti sezonu grijanja.\nJednostrano raskidanje ugovora, prekid isporuke grijanja dok su temperature vani niske, smatramo krajnje nekorektnim i neprofesionalnim odnosnom ove kompanije kako prema našem preduzeću tako i prema svim građanima, korisnicima sistema daljinskog zagrijavanja.\nZahtijevali smo od “ArcelorMittala”, s obzirom na to da imamo najsavremeniju “Toplanu” i da pored plinova koji se koriste može raditi i na zemni glas, na taj način osiguraju grijanje građanima. Zahtjevamo od komapnije da ispoštuje ugovor do kraja sezone, odnosno do 15. aprila 2022. godine. Održali smo hitan sastanak sa gradonačelnikom Zenice Fuadom Kasumovićem koji, također, apeluje na kompaniju “ArcelorMittal” Zenica da ispoštuje ugovorne obaveze do kraja sezone.\nInače, kako je to ugovorom definisano, sezona grijanja na području Zenice traje do 15. aprila, a ovaj potez kompanije “ArcelorMittal” Zenica koja i na kraju sezone, kako je to činila i na početku, odlučuje kada će i hoće li isporučivati toplotnu energiju smatramo krajnje monopolističkim ponašanjem.\nUkoliko kompanija “ArcelorMittal” Zenica ne ispoštuje zahtjev JP “Grijanje” Zenica da sezona grijanja traje do 15. aprila, preduzeće će građanima umanjiti račune za mjesec april – stoji u saopštenju JP “Grijanje” Zenica.


VUČIĆ PRELOMIO: ČUBRILOVIĆ KLJUČNI ČOVEK BEOGRADA U SRPSKOJ, NAKON OKTOBRA PREUZIMA VLADU RS | Glas Laktaša - Nezavisni online magazin\nVUČIĆ PRELOMIO: ČUBRILOVIĆ KLJUČNI ČOVEK BEOGRADA U SRPSKOJ, NAKON OKTOBRA PREUZIMA VLADU RS\nBEOGRAD, 27. septembra – Nedeljko Čubrilović, predsednik Parlamenta Republike Srpske, u vremenu koje dolazi biće ključni čovek zvaničnog Beograda u Srpskoj.\n”Jučerašnji Čubrilovićev sastanak sa predsednikom Republike Srbije Aleksandrom Vučićem je jasna poruka državnog vrha Srbije u kom će pravcu ići delovanje zvaničnog Beograda kada su u pitanju dešavanja u Srpskoj”, tvrdi izvor ”Republike” u vrhu SNS-a.\nIsti izvor navodi da su Vučić i Čubrilović juče više od sat vremena na Andrićevom vencu razgovarali iza zatvorenih vrata i da su Čubriloviću saopšteni planovi Beograda kada je u pitanju stanje u Republici Srpskoj.\n”Predsednik Vučić želi da Čubrilović nakon oktobra preuzme Vladu RS i ključne resore u toj vladi, kao i da obezbedi stabilnu komunikaciju vladajućeg bloka u Srpskoj sa opozicijom. Manje od dve nedelje pre izbora, prema informacijama zvaničnog Beograda, vladajući blok ima nedostižnu prednost u odnosu na opoziciju u RS”, napominje izvor u SNS.\nIzvor iz vrha SNS naglašava da su namere zvaničnog Beograda prenesene i predsedniku Republike Srpske Miloradu Dodiku.\nPrethodni tekstAdvokatu bosanskog kanibala pozlilo tokom saslušanja: Mladić detaljno opisivao kako je ubio majku, ispekao je i pojeo\nSledeći tekstU Hrvaćanima preusmjeren saobraćaj zbog izgradnje autoputa


Grad Novi Pazar - Grad podržao prezentaciju i nabavku “pametne rukavice” za slepa i slabovida lica\nGrad podržao prezentaciju i nabavku “pametne rukavice” za slepa i slabovida lica\nGrad Novi Pazar, Savez slepih i slabovidih Republike Srbije i članovi Međuopštinske organizacije Saveza slepih i slabovidih Novi Pazar, prezentovali su danas multifunkcionalnu pametnu rukavicu. Reč je o izumu čija je svrha da olakša svakodnevnicu slepim i slabovidim licima, a prema rečima Jelene Stojanović, podpredsednice Saveza slepih Srbije, pametna rukavica ima nekoliko funkcija:\n“Funkcije koje su slepim osobama potrebne i koje rukavica treba poseduje su prepoznavanje novčanica, pomoć pri sipanju tečnosti iz suda u sud, a sastavni deo rukavice trebalo bi da postane i zvučnik za emitovanje poruka koje su namenjene korisniku”, rekla je Stojanović.\n“Rukavicu je razvio domaći startap „Anora“ iz “Anoris Technology”. Prezentaciju u vašem gradu omogućila nam je dobra saradnja i podrška koju imamo sa gradonačelnikom, kao i naše partnerstvo sa “Međuopštinskom organizacijom saveza slepih Novi Pazar. Želimo da saradnjom društveno odrgovornih pojedinaca i organizacija, uz podršku lokalnih samouprava, omogućimo slepim i slabovidim licima da po najpovoljnijim uslovima dođu do pametne rukavice, odnosno da je, ako je moguće dobiju besplatno”, kazala je Stojanović, podećajući da “gradonačelnik Biševac pokazuje izuzetnu zaintersovanost za tehnološke inovacije koje će osobama sa invaliditetom olakšati svakodnevnicu” .\nPrezentovani uređaj se uključuje kada se stavi na ruku, pri čemu se aktivira i set senzora, koji omogućavaju rukavici da prikuplja informacije iz okoline. Rukavica je osmišljena tako da olakšava orijentaciju, prepoznavanje boja, detekciju intenziteta svetlosti, izgovaranje datuma i sata. To što olakšava život slepim i slabovidim licima, opredelilo je Grad Novi Pazar da, prema rečima gradonačelnika Nihata Biševca, podrži ovaj sjajan projekat.\n“Već danas je dogovoreno da za potrebe lokalnog Saveza slepih obezbedimo tri pametne rukavice. Značaj je višestruk, jer u velikoj meri olakšava život slepim i slabovidim osobama. Nastojimo da podrškom udruženju pomognemo sugrađanima koliko god je moguće”, kazao je gradonačelnik Biševac.\nMeđuopštinska organizacija Saveza slepih i slabovidih Novi Pazar broji 200 članova. Organizacija se primarno bavi osamostaljivanjem slepih i slabovidih lica svih starosnih dobi I u tome, kako je istaknuto, ima izuzetnu podršku lokalne samouprave.\n“Do sad je kao de telesne šeme korišćen beli štap a danas smo imali priliku da se uverimo u ulogu pametne rukavice. Uz podršku gradonačelnika, ubrzo ćemo na raspolaganju imati tri rukavice, što je članovima izuzetno dragoceno. O saradnji sa Gradom neću govoriti, jer je ovo samo jedan od oblika podrške koju dobijamo”, kazala je predsednica Međuopštinske organizacije Mirsada Dibranin Ajdinović.\nTvorci pametne rukavice najavljuju i izradu drugih pomagala, poput govornog toplomera, govorne kuhinjske vage i vage za merenje telesne težine.


Novi spin oko Utvrđenog doprinosa BiH | Center for Environment\nBosna i Hercegovina je prva, ali potencijalno i jedina zemlja u regiji koja je u dokumentu „Utvrđeni doprinos BiH (NDC) za period 2020-2030“, planirala izgradnju novih termoelektrana na ugalj. Reakcija je to nevladinih organizacija na izjave ministra Staše Košarca povodom nedavne prezentacije ovog dokumenta u javnosti. Ministar je, uz podršku međunarodnih institucija, izjavio kako je BiH prva u regionu obznanila na koji način planira smanjiti štetne emisije i postići ciljeve iz Pariškog sporazuma, ne spominjući da Plan, ironično, podrazumijeva izgradnju novih termoelektrana na ugalj.\n„Nije nikakva novost da BiH političari svoje bajke, koje oni nazivaju strateškim dokumentima, našoj i međunarodnoj javnosti, pokušavaju predstaviti kao ogroman uspjeh i napredak Bosne i Hercegovine u ispunjavanju međunarodnih obaveza. Problem je što su se u ovo manipuliranje javnošću uključili i predstavnici međunarodnih institucija, u ovom slučaju UNDP-a i Britanske ambasade. Postavlja se pitanje zašto ambasador države koja se obavezala da svoju zadnju termoelektranu na ugalj zatvori 2024. godine, promoviše izgradnju novih termoelektrana u BiH?“ izjavio je Denis Žiško iz Centra za ekologiju i energiju. Podsjećamo da su nevladine organizacije kroz dva kruga konsultacija održanih povodom usvajanja NDC-a za period 2020-2030 ukazale na ovu problematiku, ali nažalost nisu dobile odgovore niti obrazloženja od Ministarstva za vanjsku trgovinu i ekonomske odnose koje je nadležno za izradu ovog dokumenta.


Niška televizija » Policijski sindikat Srbije najavljuje štrajk glađu\nPolicijski sindikat Srbije najavljuje štrajk glađu\nObjavljeno 17.11.2015. 15:13\nČlanovi Uprаvnog odbora Policijskog sindikаtа Srbije najavili su da će 23. novembrа ispred zgrаde Predsedništvа započeti štajk glađu. Kao glavne razloge za ovako radikalan vid protesta navode položaj zaposlenih u Ministarstvu unutrašnjih poslova i neslaganje sa Nacrtom zakona o policiji.\nPredsednik Policijskog sindikata Srbije Veljko Mijailović rekao je za N1 da su problemi u Ministarstvu unutrašnjih poslova nagomilani. Sindikat je, kažu, kroz sastanke sa zamenikom ministra pokušavao da reši jedan po jedan problem ali nije došlo do nikavih pomaka, zbog čega su pre mesec dana prekinuli komunikaciju s Ministarstvom.\nOn još navodi da je Nacrt zakona o policiji katastrofa i urušavanje sistema bezbednosti.\nVučić:“U narednom periodu u Srbiji će doći do dramatičnog pada nezaposlenosti“ (VIDEO)


Čampara o ukidanju policijskog sata: Pročitajte kada se to očekuje\nFederalni ministar unutrašnjih poslova Aljoša Čampara izjavio je kako će ukidanje policijskog sata u entitetu Federacija BiH ovisti o epidemiološkoj situaciji. U saopćenju iz njegovog kabineta je poručeno da bi se o tome moglo razmišljati već krajem mjeseca.\nIz kabineta ministra unutrašnjih poslova FBiH je saopšteno da vjeruje kako će se već krajem aprila moći razmišljati o skraćivanju ili potpunom ukidanje ove mjere.\nMinistar Čampara smatra da treba razmišljati o skraćivanju ili ukidanju policijskog sata, navodi se, ukoliko se drastično ne promijeni stanje u Federaciji BiH, odnosno ukoliko do kraja aprila ne dođe do naglog povećanja broja novozaraženih koronavirusom.\nGrađane Bosne i Hercegovine molim za strpljenje. Najvažnije je da se u narednom periodu svi pridržavamo izrečenih mjera. Samo odgovornim postupanjem građana i organa sistema uspjet ćemo se izboriti s koronavirusom (COVID-19). Popuštanje mjera najviše će ovisiti o rastu broja novozaraženih. Svi zajedno, odgovornim ponašanjem, možemo spriječiti eksponencijalni rast broj zaraženih – izjavio je ministar Čampara.\nPolicijski sat u entitetu FBiH uveden je 21. marta 2020. godine na preporuku Čampare kao dio mjera za prevenciju širenja virusa COVID-19.\nZašto tržni centri posjetiocima na ulazu ne nude maske, šta kažu u inspekciji\nU BiH danas 273 novozaraženih, 17 preminulih od posljedica koronavirusa


Home / VESTI / Saopštenja EPuS-a / OČUVANJE MIRA I STABILNOSTI NA BALKANU ZAHTEVA PUNO UČEŠĆE EVROPSKE UNIJE\nMeđunarodni evropski pokret (EMI) je međunarodna organizacija otvorena za sve političke, ekonomske, kulturne i socijalne trendove u civilnom društvu Evrope. Misija Evropskog pokreta je „doprinos stvaranju ujedinjene, federalne Evrope zasnovane na poštovanju osnovnih ljudskih prava, na principima mira, na demokratskim principa slobode i solidarnosti i učešća građana“. U okviru mreže Evropskog pokreta deluje 39 nacionalnih veća, 33 nacionalne asocijacije i 3 pridružena člana, obuhvatajući teritoriju od Islanda do Turske i od Portugala do Finske. Osnovan je pre više od pola veka i imao je ključnu ulogu u stvaranju Evrope.\nEvropski pokret u Srbiji je član Međunarodnog evropskog pokreta od 1993. godine.


Živ bio, srećan bio, kud god hodio – Radio Medvedja\nŽiv bio, srećan bio, kud god hodio\nPosted on 6 јуна, 2018 by Vesti\nHumanitarna priredba PU Mladost održana je sinoć u sali Kulturnog centra u Medveđi.Za lečenje male Jelene iz Ravne banje građani opštine prikupili su 54.160 dinara, izjavila je direktor Dobrila Andrejević. Na koji način će biti upotrebljen novac, odlučiće se nakon konsultacija sa nadležnima iz Doma zdravlja u Medveđi, jer Jelenino lečenje traje dosta dugo. Njeni roditelji nisu sinoć prisustvovali priredbi zbog velike udaljenosti i Jeleninog lošeg zdravstvenog stanja.\nMališani su ovoga puta za publiku pripremili recitacije, predstave i igre. Direktor PU Mladost u Medveđi Dobrila Andrejević dodaje da je zadovoljna odzivom građana, i zahvaljuje se svim organizacijama i ustanovama, kao i lokalnoj upravi na podršci u realizaciji ove akcije.\nPosted in Vesti Tagged humanitarna priredba, PU Mladost\n← Miodrag Jašarević „Prvi glas Medveđe“\nOdržan turnir Jablanica Open 2018 →


Prisutnim predstavnicima i stručnjacima 12 preduzeća koja se bave delatnošću distribucije prirodnog gasa prezenovani su proizvodni program kompanije i aktuelni trendovi u razvoju i proizvodnji novih uređaja iz oblasti merenja protekle zapremine gasa, regulacije pritiska gasa i telemetrije.\nTokom posete kompanije ITRON organizovan je obilazak fabrike u kojoj se proizvode najznačajniji uređaji na gasnom tržištu i po kojima je ITRON svetski prepoznatljiv - turbinska i rotaciona merila, kao i membranska merila jednistvene konstrukcije, različite veličine i namene-takozvana ‘’pametna’’ merila, na automatizovanim i robotizovanim proizvodnim linijama, upotrebom najnovijih materijala i jedinstvenih elektronskih komponenti.\nSvi posetioci su dobili jedinstven CIMGAS priručnik sa proizvodnim programom ITRON koji je prilagođen srpskom tržištu i koji će znatno olakšati posao projektovanja, izbora, montaže i održavanja opreme.\nPosebna pažnja je posvećena predstavljanju prvog WALK BY sistema daljinskog očitavanja merila radio talasima tačno određene frekvencije, a koji je kao pilot projekat od 14.04.2016. godine u funkciji u JKP ‘’Suboticagas’’.\nStručna poseta ITRON-u završena je sa puno pozitivnih utisaka i komentara u izuzetno prijatnoj atmosferi.


Spoljnopolitički odbor EP usvojio izveštaj o Srbiji - Izazov\nRadio-televizija Srbije\t 14. juna 2022. 19:36\nEvropski parlament je u svom ovogodišnjem izveštaju o Srbiji, pored vladavine prava i normalizacije odnosa sa Prištinom, uključio i usklađivanje sa sankcijama protiv Rusije kao ključni element koji će određivati ukupan napredak zemlje na putu pristupanja EU.\nU tekst izveštaja amandmanima je ubačeno i da se "od Srbije i Kosova očekuje potpisivanje pravnoobavezujućeg sporazuma o normalizaciji odnosa zasnovanog na međusobnom priznanju" što je prvi put da se međusobno priznanje pominje u zvaničnom dokumentu institucije EU kao potrebno rešenje dijaloga Beograda i Prištine.\nIzvestilac EP za Srbiju Vladimir Bilčik kaže da je neophodno da "posle izbora u aprilu 2022. i ruskog agresorskog rata", partneri u Srbiji shvate koliko je hitno napredovati na evropskom putu.\n"Izveštaj za 2021. godinu odražava političku realnost u Srbiji sa posebnim fokusom na važnost tekućih reformi i usklađivanja. Napominjemo da se može učiniti više da se odlučno krene ka EU i kao izvestilac EP spreman sam da radim zajedno sa novim rukovodstvom u Beogradu kako bismo pomogli u postizanju pozitivnih promena za evropsku Srbiju", poručio je Bilčik.\nEvropski parlament ponavlja poziv Srbiji da preduzme korake u cilju daljeg povećanja slobode medija, garantovanja slobode izražavanja, nezavisnosti medija i medijskog pluralizma.\nEvropski parlamentarci pohvalno su se odredili prema napretku koji je u Srbiji postignut u razvoju funkcionalne tržišne ekonomije, kao i prema saradnji koji Srbija pokazuje u upravljanju migracijama.


23/10/2021 - Dnevnik Juga\nHome / 2021 / октобар / 23\nSaopstenje 23/10/2021\tHRONIKA, Vlasotince 0\nFoto: arhiva Pripadnici Ministarstva unutrašnjih poslova u Vlasotincu, prilikom redovne kontrole saobraćaja, zaustavili su dvadesetjednogodišnjeg vozača„pasata”kod koga je utvrđeno da je upravljao vozilom pod dejstvom marihuane i heroina. Određeno mu je zadržavanje i protiv njega će biti podneta prekršajna prijava po Zakonu o bezbednosti saobraćaja na putevima – navodi se …\nIna Dendić 23/10/2021\tDRUŠTVO, Leskovac 0\nVikend akcija čišćenja i uređena ove nedelje organizovana je u naselju Dubočica. Ovom prilikom uklonjena je divlja deponija koja je stanovnicima ovog naselja predstavljala veliki problem. Ovu akciju organizovalo je odeljenje za zaštitu životne sredine Gradske uprave grada Leskovca , u saradnji sa JKP„Komunalac“ , Odeljenjem komunalne policije i kompanijom …\nIna Dendić 23/10/2021\tDRUŠTVO, Leskovac, Niš, Vranje 0\nVečeras od 18 časova na prvom kanalu javnog servisa Srbije biće organizovano poslednje kolo nagradne igre „Uzmi račun i pobedi“ kada će biti izvučeni dobitnici još dva stana – u Beogradu na vodi i u naselju „Zemunske kapije“. „Zaršavamo jesenji deo nagradne igre. Mislim da smo uradili dosta na jačanju …\nIna Dendić 23/10/2021\tDRUŠTVO, Leskovac, Mladi u fokusu 0\nUdruženje Tim 42 i udruženje Hisarski šampioni danas i sutra organizuju akciju čišćenja i uređena na brdu Hisar i u parku Devet Jugovića, a u okviru dvodnevnog voleonterskog Ekološkog kampa. „Ovi lokaliteti predstavljaju jedno od omiljenih mesta naših sugrađana. Iz tih razloga pohvalio bih današnju inicijativu uređenja ovih površina koje …\nVulin: Rešeno ubistvo porodice Đokić! Nažalost, ubistva se događaju, ali ni jedno ne može da ostane nerešeno i nerasvetljeno\nSaopstenje 23/10/2021\tHRONIKA, Niš 0\nIntenzivnim i opsežnim radom pripadnici Ministarstva unutrašnjih poslova u Nišu, u saradnji sa Višim javnim tužilaštvom u Nišu uhapsili su K. M. (1981) i A.M. (1982) iz sela Moravac koji se dovode u vezu sa ubistvom porodice Đokić. „Zahvaljujući upornom, posvećenom i marljivom radu pripadnika policije, uhapšeno je troje osumnjičenih …\nVlasotince: Održana sednica skupštine Udruženja geodetskih i građevinskih škola Srbije\nIna Dendić 23/10/2021\tDRUŠTVO, Vlasotince 0\nU Vlasotincu je održana sednica skupštine Udruženja geodetskih i građevinskih škola Srbije. Predstavnici 30 obrazovnih ustanova u ovoj oblasti razgovarali su o aktuelnostima u obrazovanju, saradnji sa visokoškolskim ustanovama, socijalnim partnerima i Privrednom komorom Srbije. Skupu prisustvuju i predstavnici Ministarstva prosvete, nauke i tehnološkog razvoja – pomoćnik ministra za srednje …\nIna Dendić 23/10/2021\tDOGAĐAJI, DRUŠTVO, EKONOMIJA, Leskovac 0\nU Leskovcu je juče potpisan ugovor između Republičke Direkcije za imovinu i kompanije Erenli DOO Leskovac kojim je izvršeno otuđenje zemljišta iz javne svojine Republike Srbije u svojinu privrednog drugštva Erenli DOO Leskovac, čime su stvoreni uslovi za početak realizacije ove investicije u indrustijskoj zoni – Zelena zona. Podsećamo, ovo …\nIz budžeta grada „Komunalcu“ isplaćeno 11,5 miliona dinara\nIna Dendić 23/10/2021\tDOGAĐAJI, DRUŠTVO, Leskovac 0\nIz budžeta grada Leskovca na račun JKP „Komunalac“ Leskovac isplaćena suma od 11,5 miliona dinara na ime ispostavljenih privremenih situacija za održavanje zelenih površina na teritoriji grada Leskovca, Vučja i Brestovca, kao i za održavanje čistoće na teritoriji grada Leskovca i naseljenog mesta Vučja. Usluge se isplaćuju na osnovu potpisanih …\nU Leskovcu 102, Vlasotincu 30, Lebanu i Bojniku po 13, Medveđi 5 novoobolelih\nSrdjan Stamenkovic 23/10/2021\tBojnik, Crna Trava, DRUŠTVO, Korona Virus, Lebane, Leskovac, Medvedja, Vlasotince 0\nZavod za javno zdravlje Leskovac saopštio je najnovije podatke o epidemiološkoj situaciji u Jablaničkom okrugu. U poslednja 24 časa od 570 rezultata (od toga za grad Leskovac 364), 163 rezultata je sa pozitivnim nalazom. Broj novozaraženih po gradovima i opštinama: 102 lica sa teritorije grada Leskovca, 30 lica sa teritorije …


Janković: Reforma pravosuđa u Srbiji nije donela poboljšanje\nZaštitnik građana Srbije Saša Janković ocenio je danas da drugi krug reforme pravosuđa nije doveo do osetnog poboljšanja u tom sektoru, da je i dalje pod znakom pitanja samostalan rad sudija i naveo da se više od 40 odsto pritužbi građana u 2013. godini odnosi na loše funkcionisanje uprave.\nJanković je u Izveštaju o radu u 2013. godini, koji je danas predstavljen skupštinskom Odboru za pravosuđe, naveo i da je više od dve trećine zaposlenih u državnoj upravi postavljeno bez konkursa.\nKako je ukazao, građani koji podnose zahtev za nadoknadu štete posle poplava dobijaju negativan odgovor bez objašnjenja. "Piše samo - vaš zahtev se odbija. Građanin nema u našoj državnoj upravi instancu da to ospori", rekao je Janković.\nU izveštaju je naveo da posebno brine pritisak na medije i curenje poverljivih informacija i izmeštanje institucionalnih procesa u tabloide.\nKako je ocenio, zbog tabloidizacije države građani stiču utisak da institucije nemaju pravu vlast.\nPoslanik vladajuće Srpske napredne strranke (SNS) Vladimir Đukanović ocenio je da je Jankovićev izveštaj paušalan i da predstavlja politički akt, kao i da ombudsman pokušava da se profiliše kao politička ličnost.\nOdbor je razmatrao i Izveštaj o radu Poverenika za informacije od javnog značaja i zaštitu podataka o ličnosti u 2013. godini. Predstavljajući Izveštaj, poverenik Rodoljub Šabić je rekao da je zabrinjavajuće stanje u oblasti zaštite podataka o ličnosti i da\nnema zakonskih pravila koja bi regulisala oblast biometrije.\nKako je naveo, u poslednje tri godine nije pokrenut nijedan postupak protiv funkcionera koji su kršili Zakon o slobodnom pristupu informacijama.


Beta 23. maja 2017. 23:35\nPoslanik nemačke Socijaldemokratske partije u Bundestagu Josip Juratović izjavio je da je visoka predstavnica EU za spoljnu politiku i bezbednost Federika Mogerini verovatno pozvala premijere Zapadnog Balkana na sastanak u Brisel, kako bi se nastavili pregovori koje je u regionu vodila tokom marta, piše beogradski list „Danas“ u izdanju od srede.\nOn je za list rekao da iako se EU nalazi u krizi, jer se suočava sa Bregzitom i pooštrenim odnosima sa Turskom i Rusijom, interes za Zapadni Balkan nije zanemaren.\nJuratović je rekao da bi od Evrope bilo „kratkovido“ da odustane od Zapadnog Balkana, ali da pridruživanje tih zemalja EU i ponašanje država koje žele da postanu članice, zavisi od njih samih, moraju se prilagoditi EU.\nOn je rekao da države Zapadnog Balkana moraju prilagoditi ne samo svoje privredne, pravosudne i socijalne vrednosti, već i da izgrade političku kulturu dijaloga i dobrosusedskih odnosa bez mržnje, kao i bez etničkog i verskog omalovažavanja.\nFederika Mogerini sastaće se u sredu u Briselu sa šestoricom premijera Zapadnog Balkana, da bi ocenili situaciju u regionu. Šefica diplomatije EU pozvala je premijere Zapadnog Balkana kako bi se „razmotrila situacija u svetlu najnovijih zbivanja“ u regionu i da bi se „zajednički sagledalo kako dalje ići napred“, rekla je ranije njena predstavnica za štampu Maja Kocijančić.


JAVNI POZIV OPŠTINE ISTOČNO NOVO SARAJEVO ZA DODJELU NEPOVRATNIH SREDSTAVA ZA PODRŠKU PRIVREDI\nOpština Istočno Novo Sarajevo raspisala je javni poziv za dodjelu nepovratnih novčanih sredstava za podršku privredi s ciljem ublažavanja negativnih posljedica uzrokovanih pandemijom virusa korona, a iznos raspoloživih sredstva iznosi 120.000 KM.\nSpecifični ciljevi programa su povratak na isti broj otvorenih privrednih subjekata kao i prije izbijanja krize, uticati na smanjenje troškova koji su opteretili privredne subjekte zbog proglašenja pandemije i uvođenja restriktivnih mjera.\nCiljevi su i podržati privredne subjekte u nabavci sredstava za otpočinjanje poslovanja kroz podršku za nabavku osnovnih i obrtnih sredstava, zatim omogućiti nastavak i povećanje investicione aktivnosti ili smanjiti njen pad, te poboljšanje narušenog privrednog ambijenta, navedeno je u javnom pozivu koji je objavljen na zvaničnoj stranici opštine Istočno Novo Sarajevo.\nRaspodjela nepovratnih podsticajnih sredstava odnosi se na podršku za održavanje likvidnosti i nabavku opreme, izgradnju i adaptaciju objekata i druga ulaganja u osnovna sredstva u iznosu od 70.000 KM.\nZa podršku za održavanje likvidnosti i nabavku obrtnih sredstava za preduzetničke djelatnosti predviđeno je 50.000 KM. Pojedinačni iznos pomoći po jednom privrednom subjektu je u maksimalnom iznosu do 1.500 KM.\nJavni poziv je otvoren do 31. jula do 15.00 časova, a sve detalje o neophodnoj dokumentaciji za prijavu zainteresovani mogu da pronađu na zvaničnoj stranici opštine Istočno Novo Sarajevo ili se informišu u Odjeljenju za privredu i društvene djelatnosti ove lokalne zajednice putem telefona 057/ 340-836.\nIZVOR: Vebsajt Nezavisne, 17.07.2020.


U Rumi 20 dinara, u Novom Sadu - 290 - Vojvodina Info\nTakse se naplaćuju za pruženu javnu uslugu ili sproveden postupak ili radnju od strane lokalne ili republičke vlasti.\nNaknade takođe predstavljaju neporeski prihod, ali se naplaćuju za korišćenje nekog javnog dobra i sve su pobrojane u Zakonu o naknadama za korišćenje javnih dobara.\nU Rumi taksa za molbe i zahteve koje građani podnose iznosi 20 dinara, u Rači, Šidu, Ćupriji 100, u Kragujevcu, Beloj Palanci, Negotinu i Knjaževcu 200, a u Novom Sadu čak 290 dinara, izveštava RTS.\nJelena Rančić iz Nacionalne alijanse za lokalni ekonomski razvoj (NALED) kaže da u različitim jedinicama lokalne samouprave takse i iznosi nisu isti za različite izvode, takse iz oblasti urbanizma, komunalne oblasti, zaštite životne sredine, saobraćaja…\n„Neki imaju skoro 150 različitih tarifnih redova, odnosno taksi, a prihode gotovo zanemarljivo male. Prihodni značaj kod svih jedinica lokalne samouprave na godišnjem nivou kreće se oko 0,2 odsto“, kaže Rančićeva.\nPrevious articleSrpska i albanska deca zajedno istakla svoje zastave (FOTO)\nNext articleZbog ovoga vas kosa „ne sluša“!


BANJALUKA, Vlada Republike Srpske /RS/ ostvarila je visok stepen planiranih obaveza, ali još mnogo toga mora uraditi na rješavanju najznačajnijih problema i poboljšanju života građana, navodi se u izvještaju o radu Vlade RS za devet mjeseci ove godine koji su sačinili Centri civilnih inicijativa /CCI/.\nŽeljko Ninković iz CCI-a, predstavljajući danas novinarima u Banjaluci izvještaj, rekao je da je najveći napredak u Vladi RS u odnosu na izvršenje planiranih obaveza ostvarilo Ministarstvo za prostorno uređenje, građevinarstvo i ekologiju RS u odnosu na raniji period.\nOn je istakao da se Ministarstvo trgovine i turizma RS nalazi na dobrom putu da realizuje planirane obaveze, dok MUP RS ima visok stepen realizacije planiranih obaveza.\nNinković je naveo da su ukinute subvencije za električnu energiju za socijalne kategorije stanovništva, prosječna penzija povećana je za svega jednu marku, a minimalna ostala na 160 KM, tuđa njega i pomoć ostala na 41 KM, smanjene subvencije za zapošljavanje mladih sa dva miliona na 200.000 KM, a za poljoprivredu za 20 miliona KM.\nOn je naveo da je Vlada RS od značajnih projekata sa zakašnjenjem donijela Strategiju zapošljavanja RS i Akcioni plan zapošljavanja za 2011. godinu, dok broj nezaposlenih u Srpskoj trenutno iznosi 149 765, a zabrinjava pad broja zaposlenih.\nGovoreći o radu Narodne skupštine RS za devet mjeseci ove godine, Ninković je rekao da je parlament Srpske usvojio 36 od 68 zakona planiranih za usvajanje po isteku prva tri kvartala, što je za 53 odsto od planiranog u ovom periodu.\n“Osim nedovoljnog intenziteta rada Narodne skupštine RS, problem je i u nedovoljnoj efikasnosti Vlade RS koja ne utvrđuje dovoljno zakona i kasni sa realizacijom planova. Zakone utvrđene u formi nacrta prihvaćene od Skupštine sporo prebacuje u konačnu formu prijedloga što poražavajuće utiče na rezultate rada Narodne skupštine RS”, zaključio je Ninković. Srna\nTagovi: ccivlada rszeljko ninkovic


ANTIRID ANTIAGE KREM ZA PREDEO OKO OČIJU\nCena: 2.200,00 RSDAproksimativna cena u EUR: 18.71 EUR\nANTIRID ANTIAGE KREM ZA PREDEO OKO OČIJU količina\nAntirid Antiage krem za negu kože oko očiju sastoji se od kompleksa peptida, retinola (vitamin A), vitamina B3 i koenzima Q10. Predstavlja izuzetnu formulu u borbi protiv finih bora i tamnih kolutova u osetljivom predelu oko očiju. Ova lagana krema kožu snabdeva energijom, stimuliše regeneraciju ćelija, aktivira proces obnavljanja ćelija kože i čini je mekom, glatkom i sjajnom.\n– Ublažava sitne bore oko očiju\n– Povećava stvaranje kolagena\n– Povećava elastičnost kože\n– Ublažava hiperpigmentaciju, otoke i tamne kolutove oko očiju\nZa peptide koji su pažljivo odabrani za ovu namenu klinički je dokazano da imaju sposobnost da značajno smanje izgled tamnih krugova oko očiju nakon tretmana u periodu od osam nedelja. Ovi peptdidi intenziviraju metabolizam kože, usporavaju proces starenja i deluju regenerativno. Koenzim Q10 deluje na ćelijskom nivou štiteći DNK, smanjuje gubitak hijaluronske kiseline i regeneriše endogeni vitamin E. Vitamin B3 ima ulogu u biosintezi ceramida i ostalih lipida, što rezultira smanjenjem transepidermalnog gubitka vode.


Zvezda je doživela drugi neuspeh u eliti, pošto je Olimpijakos u dva navrata imaju tri gola prednosti, 7:4 i 8:5. Odličnom igrom u poslednjoj deonici izabranici Dejana Savića uspeli su da unesu dramu u finišu i izjednače na 8:8.\nIpak, sve nade u preokret srušene su im 20 sekundi pre kraja kada je Šefik i deveti put kapitulirao, pa se srpski tim vraća praznih šaka iz Atine.\nNajbolji u redovima Olimpijakosa bio je Španac Blač, inače jedini stranac, sa pet golova, dok su za Zvezdu po dva pogotka dali Andrija Prlainović i Viktor Rašović, a po jednom su mrežu rivala zatresli Strahinja Rašović, Nikola Rađen, Duško Pijetlović i Marko Avramović.\nSrpski tim ima dva poraza i dve pobede, a naredni meč igra 9. januara naredne godine kada će ugostiti upravo Olimpijakos.


SKUPŠTINA GRADA BEOGRADA USVOJILA PLAN DETALJNE REGULACIJE ZA DEO PODRUČJA ADE HUJE\nGradski odbornici usvojili su Plan detaljne regulacije dela područja Ade Huje, zona A, na Starom gradu i Paliluli. Prema rečima Milana Vukovića, gradskog sekretara za urbanizam i građevinske poslove, planom je obuhvaćena površina od oko 94,4 hektara.\nOsnovni razlog za donošenje ovog plana jeste stvaranje planskih mogućnosti za realizaciju prve faze transformacije dunavskog priobalja u centralnoj funkciji.\n- Planirana je izgradnja nove saobraćajne i infrastrukturne mreže, transformacija područja pretežno privredne namene u centralnu zonu grada na prostoru priobalja Dunava, razvoj integrisanih namena gradskog centra i saniranje, unapređenje i zaštita životne sredine, kako bi se postigli visoki ekološki standardi priobalja - rekao je Milan Vuković.\nPrema njegovim rečima, površine javne namene trenutno zauzimaju oko 32 hektara, a ovim planom predviđeno je povećanje na oko 50 hektara. To podrazumeva saobraćajne, javne zelene površine, infrastrukturu i vodoprivredu uz Dunav. Kada je reč o površinama ostale namene, koje obuhvataju privredne delatnosti, komercijalne zone i gradske centre, stanovanje i ostale površine, njima će pripasti oko 44 hektara površine.


Kada su navijači Srbije, koji su došli u Podgoricu na meč Lige nacija, ugledali nekadašnjeg asa Crvene zvezde, Milana i reprezentacije SR Jugoslavije, Dejana Savićevića, nisu se libili da mu se obrate skandiranjem.\nNa poruku "Dejo, legendo" on mi je odgovorio mahanjem, potvrdivši tako bratske odnose koji su vladali na tribinama i tokom samog meča u kome su golovi Aleksandra Mitrovića doneli trijumf "orlovima" od 0:2.\nPre nešto manje od sedam godina, 4. decembra 2012. godine, zagrebački Dinamo je protiv imenjaka iz Kijeva prekinuo niz od 11 poraza u Ligi šampiona. Dobili su penal u 94. minutu, realizovali ga i tako izbegli da postanu najgori klub u istoriji Lige šampiona, titulu koju sa 12 poraza u nizu drži Anderleht.\n"NAĆI ĆEMO VAS BILO GDE" 10 godina su Čečeni ubijani širom Evrope, a krvavi trag vodi do PUTINOVOG DRUGA


Niška televizija » 31. oktobar – rok za podnošenje dokumenata za legalizaciju (VIDEO)\n31. oktobar – rok za podnošenje dokumenata za legalizaciju (VIDEO)\nObjavljeno 06.10.2014. 12:24\nTrideset prvog oktobra ističe rok za podnošenje kompletne dokumentacije za legalizaciju objekata. U odnosu na prethodni period, interesovanje je veliko, kažu iz Uprave za planiranje i izgradnju i podsećaju da sva neophodna dokumenta građani treba da dostave Centru za izdavanje dozvola, koji se nalazi u ulici Nikole Pašića br. 22.\nNa legalizaciju u Nišu čeka 36.000 objekata, a zahteve je do sada podnelo oko 34.000 građana. Do nedavno, interesovanje za pribavljanje građevinske i upotrebne dozvole i prava svojine bilo je osrednje, ali, po starom srpskom običaju, sa približavanjem kraja roka – počinje da raste.\nU Nišu postoji 8 gradskih zona, tako da cena legalizacije zavisi pre svega od lokacije na kojoj je objekat izgrađen i od njegove površine.\nU Srbiji ima oko 500.000 objekata za koje još nije podneta dokumentacija za legalizaciju i, ukoliko se to ne učini u zakonskom roku, do 31. oktobra, preti im rušenje, najavila je Aleksandra Damnjanović, državni sekretar u Ministarsvu građevinarstva, saobaćaja i infrastrukture.\nRezerve krvi treba stalno obnavljati (VIDEO)\nStudenti ne odustaju od zahteva (VIDEO)


Beograd -- Narodna banka (NBS) danas je saopštila da ostaje pri proceni da će rast BDP-a biti 3,5 odsto, a da će inflacija i u naredne dve godine ostati niska i stabilna.\nGuvernerka NBS Jorgovanka Tabaković je na predstavljanju izveštaja o inflaciji kazala da će monetarna politika i dalje biti predvidljiva i dosledna u održavanju niske i stabilne inflacije u srednjem roku.\nOna je kazala da je međugodišnji rast potrošačkih cena u aprilu bio 3,1 odsto, uglavnom usled poskupljenja povrća i prošlogodišnje niske baze.U narednim godinama centralna banka očekuje, kako je dodala, ubrzanje rasta BDP-a na četiri odsto i to na održivim osnovama, čemu doprinosi očuvana makroekonomska stabilnost.\n"Ekonomski program daje snažne rezultate što se odražava na kreditni rejting zemlje i sniženje premije rizika", rekla je Tabakovićeva i istakla da se nada da će to potvrditi i predstavnici Međunarodnog monetarnog fonda (MMF), koji su u poseti Srbiji.\nNavela je da su krajem aprila bruto inostrane investicije u Srbiji iznosile 1,2 milijarde evra i za 14 odsto bile veće nego u istom periodu prošle godine.\n"Srbija je zemlja u kojoj se lakše posluje i lakše nalazi posao, u kojoj životni standard raste na održivim osnovama. Potreban je nastavak strukturnih reformi, koje će podržati ekonomski rast, investicije, profitabilnost i zaposlenost", rekla je Tabakovićeva.


Ruski ambasador: Britanski biznis želi da razvija saradnju s Rusijom - Sputnjik Srbija\n22:16 20 Januar 2021\nRuski ambasador: Britanski biznis želi da razvija saradnju s Rusijom\n21:50 12.10.2018 Preuzmite kraći link\nAmbasador Rusije u Londonu Aleksandar Jakovenko izjavio je u petak da su trgovina i ekonomske veze Rusije i Velike Britanije suštinski oživele tokom protekle godine i u prvoj polovini ove.\nRatne igre Londona: Rusija napada, Britanci gase struju u Moskvi\n„Ima i pozitivnih momenata. U 2017. godini i u prvoj polovini ove godine trgovina i ekonomska saradnja naših zemalja su suštinski oživele“, izjavio je Jakovenko na konferenciji za novinare u petak.\nPrema njegovim rečima, obim bilateralne trgovine u 2017. godini porastao je za 23 odsto i dostigao gotovo 13 milijardi dolara, a od januara do juna ove godine trgovinska razmena je porasla za još 19 odsto u poređenju s istim periodom prošle godine.\n„Britanski biznis je zainteresovan za razvijanje saradnje s Rusijom, jer shvata da je to korisno za obe naše zemlje“, rekao je Jakovenko.\ntrgovina, biznis, Aleksandar Jakovenko, Velika Britanija


Smrtonosni toplotni talasi - Zdrava Hrana\nNajnovije istraživanje Univerziteta Havaji daje šokantne prognoze: 2003. je toplotni talas u Evropi odneo oko 70.000 života, 2010. je toplotni talas u Moskvi bio fatalan za 10.000 ljudi – a to je tek početak ako se ovaj trend nastavi, kažu istraživači.\nPrema najnovijem istraživanju Univerziteta Havaji objavljenom u časopisu Nature Climate Change, do 2100. godine 74% svetske populacije biće izloženo smrtonosnim toplotnim talasima ako emisija gasova staklene bašte nastavi da raste po istoj stopi kao do sada. Čak i ako se emisija ovih gasova značajno smanji, 48% svetske populacije biće zahvaćeno ovim klimatskim promenama. Kamilo Mora, profesor geografije na Fakultetu za društvene nauke Univerziteta Havaji i vođa istraživanja, kaže: „Imamo sve manje izbora za budućnost. Kada je o toplotnim talasima reč, naše opcije su između loših i veoma loših. Mnogo ljudi na svetu već plaća visoku cenu toplotnih talasa, pa iako će se to verovatno nastaviti, moglo bi biti mnogo gore ako se emisija gasova staklene bašte značajno ne smanji. Ljudski organizam može da funkcioniše do temperature od oko 37 stepeni. Toplotni talasi stoga predstavljaju veliki rizik za ljude, jer toplo vreme, uz visoku vlažnost vazduha, može da podigne telesnu temperaturu i dovede do stanja koje ugrožava zdravlje i život“.\nTrećina populacije na udaru smrtonosne vrućine\nTim istraživača predvođenih prof. Morom sproveo je obimnu analizu, od 1980. godine do danas, i otkrili više od 1900 smrtnih slučajeva na lokacijama širom sveta usled visokih temperatura vazduha. Analizom klimatskih uslova i tačnih datuma kod 783 smrtonosna ishoda usled visoke temperature, istraživači su otkrili prag iznad kojeg su temperature i vlažnost vazduha postajali smrtonosni. Povećava se broj oblasti na našoj planeti gde taj prag prelazi 20 ili više dana godišnje i pretpostavlja se da bi se porast nastavio čak i ako bi došlo do značajnog smanjenja gasova staklene bašte. Trenutno, oko 30% svetske populacije je izloženo takvim smrtonosnim vremenskim uslovima svake godine.\nBrojni primeri, poput onog iz 2003. kada je toplotni talas u Evropi odneo oko 70.000 ljudi, ili iz 2010. kada je toplotni talas u Moskvi bio fatalan za 10.000 ljudi, ili iz 1995. kada je toplotni talas u Čikagu usmrtio 700 ljudi, samo su najdrastičniji primeri rizika koji po život imaju toplotni talasi.\nMeđunarodna grupa istraživača i studenata, u istraživanju koje je koordinisao Univerzitet Havaji, analizirala je više od 30.000 relevantnih naučnih izdanja i identifikovala 911 naučnih radova sa podacima o 1949 studija slučaja za gradove ili regione u kojima je smrt ljudi dovođena u vezu sa visokim temperaturama. Iz ovih slučajeva dobijeni su datumi za 783 smrtna slučaja zbog toplotnih talasa u 164 grada raspoređenih u 36 zemalja (najveći broj je zabeležen u zemljama u razvoju koje se nalaze na srednjim geografskim širinama (između 30. i 60. stepena severno i južno od ekvatora). Neki od gradova pogođenih toplotnim talasima su: Njujork, Vašington, Los Anđeles, Čikago, Toronto, London, Peking, Tokio, Sidnej, Sao Paulo.\nKombinacija vlažnosti i toplote posebno opasna\nKada su analizirali klimatske uslove za ove gradove, istraživači su otkrili zajednički prag iznad kojeg su temperature i vlažnost vazduha postali smrtonosni. U saglasnosti za čovekovom termalnom fiziologijom, porast relativne vlažnosti vazduha, čak i pri nižim temperaturama, uticala je na smrtonosne ishode.\n„Pronalaženje praga posle kojeg klimatski uslovi postaju smrtonosni je, iako zastrašujuće, važno sa naučne tačke gledišta“, kaže Farah Pauel, diplomac Univerziteta Havaji i jedan od koatuora istraživanja. „Ovaj prag nam sada omogućava da identifikujemo uslove koji su opasni po ljude. A pošto je sve bazirano na dokumentovanim slučajevima ljudi širom sveta, to čini ovo istraživanje kredibilnijim i značajnijim. Ono što je zastrašujuće jeste to koliko su već česti smrtni slučajevi usled toplotnih talasa.“\nVeb aplikacija koju prati tekst omogućava da se za svako mesto na Zemlji izračuna broj dana tokom godine kada će temperatura i vlažnost vazduha preći smrtonosni prag. Naprimer, do 2100. godine predviđa se da će Njujork imati oko 50 dana sa temperaturama i vlažnosti vazduha koje će preći ovaj prag. Iste te godine, broj smrtonosnih dana u Sidneju će biti 20, a u Los Anđelesu 30, dok će celo leto biti opasno u Orlandu i Hjustonu.\nIgnorisanje Pariskog sporazuma – pogrešan korak\nIstraživanje je takođe otkrilo da će najveći rizik za ljudski život od toplotnih talasa biti u tropskim oblastima. U ovim oblastima su temperatura i vlažnost visoki tokom cele godine, dok je na većim geografskim širinama ovaj rizik izražen samo tokom leta.\n„Zagrevanje na polovima je jedan od simbola klimatskih promena koje su u vezi sa emisijom gasova staklene bašte“, kaže koautor istraživanja, Ijan Koldvel sa postdoktorskih studija. „Naše istraživanje pokazuje da zagrevanje u tropima predstavlja veći rizik za ljudske živote. Sa već visokim temperaturama i vlagom u ovim predelima, čak i malo zagrevanje dovodi do smrtonosnih uslova.“\n„Klimatske promene dovode čoveka do tačke sa koje je opasno i teško vratiti se ako se emisija gasova staklene bašte ne shvati ozbiljno“, kaže prof. Mora. „Akcije poput povlačenja iz Pariskog sporazuma predstavljaju korak u pogrešnom pravcu koji će neizbežno odložiti rešavanje problema, iako nemamo vremena za gubljenje.“


Budi Coolturan 2018: Konferencija koju ne smeš da propustiš! - WANNABE MAGAZINE\nBudi Coolturan 2018: Konferencija koju ne smeš da propustiš!\nGde vode putevi kulture osim na manifestaciju Budi Coolturan koja se 2018. godine održava 20. i 21. oktobra. Prethodne godine se na ovom događaju govorilo o tome Gde se krije kultura u Srbiji i ona je konačno pronađena. Sada smo otišli korak dalje.\nKonferencija Budi Coolturan se i ove godine bavi promocijom muzičke, filmske, likovne i književne umetnosti putem panel diskusija i predavanja. Studenti Fakulteta organizacionih nauka, članovi studentskog udruženja ESTIEM, organizuju ovaj projekat osmi put, kako bi upoznali svoje kolege sa menadžmentom u kulturi i njegovom važnošću.\nBudi Coolturan 2018. započinje umetničkim festivalom 13. oktobra, koji je uveden od ove godine. Svi posetioci će biti u prilici se opredele da li žele da porazgovaraju sa svojim omiljenim glumcima, slušaju svoje najdraže muzičare ili da se dive slikarima koji će pred njima stvarati, a mogu iskusiti i od svega po malo. Svečano otvaranje festivala je namenjeno svim obožavaocima kulture i predstavlja samo uvod za predstojeće diskusije.\nTradicionalni deo projekta, koji se održava 20. i 21. oktobra, dvodnevni je seminar o položaju kulture u Srbiji, posebno kod mladih, i kako približiti umetnost ljudima i učiniti je svakodnevicom. Viktor Savić, Kiki Lesandrić, Goran Tadić i Zoran Cvijanović su samo neka od imena prošlogodišnjih predavača. Ove godine njihovi naslednici su Lane Gutović, Jovo Bakić, Marina Ćosić, Vukašin Marković i mnogi drugi, koji će biti u prilici da edukuju studente o svojim poslovima i raskršćima na koja su nailazili u svojim karijerama.\nBudi Coolturan 2018. će se od prethodnih razlikovati i po novom delu projekta, pod nazivom Predstavi svoju ideju, gde će kreativni preduzetnici moći da iskažu svoje talente i dobiju savete stručnjaka kako da svoje ideje unaprede.\nTrenutno jedini seminar o menadžmentu u kulturi, koji je posetilo do sada više hiljada studenata, poznat je kao jedan od najlepših studentskih projekata. Želja za upoznavanjem kulture, načina promovisanja umetnosti u medijima, kao i mehanizama u menadžentu u kulturi je dovoljan i neophodan uslov za prijavu za Budi Coolturan 2018. Poruka za one koji su već učestvovali na ovoj manifestaciji i za one koji prvi put sada čuju za nju je: Budi Coolturan.